text:
The Little Mermaid
Artìculu in LSC
The Little Mermaid (Sa Sirenedda in sardu) est unu film de fantàsia musicale animadu americanu, prodùidu dae sa Walt Disney Feature Animation e bessidu cun sa Walt Disney Pictures. Basadu subra s'omònima conta de fadas danesa iscrita dae Hans Christian Andersen, The Little Mermaid contat s'istòria de un'Ariel, una printzipessa sirena chi sognat cun si fàghere umanos. Iscritu, prodùidu, e dirigidu dae Ron Clements e John Musker, cun mùsica dae Alan Menken e Howard Ashman (chi puru est istadu co-produtore), su film includet sas boghes de Jodi Benson, Christopher Daniel Barnes, Pat Carroll, Samuel E Wright, Jason Marin, Kenneth Mares, Buddy Hackett, e René Auberjonois. Su de 28 longumoteràgios animados de sa Disney, The Little Mermaid fiat bessidu in sos tzìnemas su 17 de santandria de su 1989, cun retzensiones in manna mesura positivas, otenende 84 milliones de dollaros in sa billeteria natzionale durante sa ghetadura initziale sua, e 211 milliones de dollaros in vida totale in totu su mundu.
Distributzione[modìfica | modìfica su còdighe de orìgine]
Originale[modìfica | modìfica su còdighe de orìgine]
- Jodi Benson: Ariel
- Christopher Daniel Barnes: su printzipe Eric
- Pat Carroll: Ursula
- Samuel E. Wright: Sebastian
- Jason Marin: Flounder
- Kenneth Mars: su re Triton
- Buddy Hackett: Scuttle
- Ben Wright: Grimsby
- Paddi Edwards: Flotsam e Jetsam
- Edie McClurg: Carlotta
- Kimmy Robertson e Caroline Vasicek: Ariel's Sisters
- Will Ryan: Harold the Seahorse
- Frank Welker: Max the Sheepdog
- René Auberjonois: Chef Louis
Italiana[modìfica | modìfica su còdighe de orìgine]
- Simona Patitucci: Ariel
- Vittorio De Angelis: Eric
- Sonia Scotti: Ursula
- Ronny Grant: Sebastian
- Katia Folco: Flounder
- Pino Locchi: Re Tritone
- Marco Mete: Scuttle e Harold
- Manlio Guardabassi: Grimsby
- Sandro Sardone: Flotsam e Jetsam
- Ida Sansone: Carlotta
- Vittorio Amandola: Louis


c: text/html

text:
Aici dda tzerriamus: Don Diego de la Vega.
Po contu de is mustatzus.
Immoi piciocas postas de mustatzus non si ndi biit prus.
E ni-mancu feminas.
Fintzas Mamma , candu fiat in Ferrara, iat imparau a andai a si ndi fai tirai is mustatzus.
Fintzas Tia Adelina, chi portàt is mellus mustatzus de Cordillanna e fiat prus omini chi non femina–e dda tzerriánt “Su Sindigu de Cordillanna”–una di mi dda seu agatada a innantis a murru lisu.
Ma cussus fiant atrus tempus e is feminas sardas fiant ancora postas de mustatzus.
A chini de prus e a chini prus pagu.
“Peli sulla limba”? Pagu e nudda, ma su murru de susu? Ojammommía it’arrori!
Fintzas Mamma, ca po s’atru pagu e nudda ndi portát: ni-mancu in is cambas.
E deu apu pigau de Mamma e in piturra ndi portu 13 (si legga treixi).
Ma Don Diego de la Vega bincíat a totus!
Fiat legia.
Non chi fessit legia meda, ma fiat legia a disisperu.
Non teníat nudda de bellu.
Nudda, foras de sa peddi.
Ma a sa peddi tocát a nci arribbai.
Strategía nci bolíat.
Teníat sa peddi moddi e bianca e, aundi podemus arribbai nosu, fintzas chentza de pilus.
Portát is coscias lisas-lisas.
E a arribbai a is coscias de Margot-Don Diego non fiat dificili meda.
Partemus de Iglesias e si ponemus a fai carraxu.
Pagu genti teníat s’atza o sa faci de si setzi acanta nostra.
Su trenu fiat ancora mesu sbodiu e bastát a aguantai is positzionis fintzas a Silicua.
In Biddamassargia nd’artziant atrus amigus de Carbonia e ndi pigant is atrus postus chi serbíant.
Arribbaus a Silicua, su logu po Margot ddoi fiat sempri: issa e tres mascus.
E incumentzamus a fueddai.
Margot teníat sempri calincuna cosa de fueddai e–balla!–non fiat scimpra.
Immoi mi benit mali a ddu cumprendi comenti fademu, ma fueddendi-fueddendi–e fintzas de cosa seria–incumentzamus a ddí ponni is manus asuta de sa gunnedda.
E aprapuddamus.
Asuta de sa gunnedda de Don Diego ddoi fiat totu un’atru mundu.
Passau s’oru de is mingias veladas, incumentzát unu mundu chentza de pilus.
Unu centimetru afatu de s’atru, is didus circánt a solus de artziai sempri prus a susu.
Ma sempri a parti de foras.
Margot aguantát is coscias strintas e mai una borta chi apat cuntzediu atra cosa.
E Margot sighíat a fueddai a faci seria de cosa seria e importanti.
Femus nosu chi non aguantamus.
Sa cosa funtzionát propriu po cussu.
Fatu-fatu unu si ndi pesát e sparessíat.
E un’atru pigát su postu suu.
Don Diego de la Vega fiat legia, ma teníat unu bellu pagu de piciocus bellus fastigendi-dda.
Ddis fadíat tocai cussu tanti de peddi lisa chi bolíat issa e issa fiat sa meri.
Nosu si nd’apofitamus de issa e issa si nd’aprofitát de nosu.
Atrus tempus.
Si bastát pagu.
Un’arrogheddu de coscia bianca e chentza de pilus.
A issa non nd’apu mai cumprendiu chi ddi praxíat.
Non cambiát mai sa faci.
Ma sa meri fiat issa.

robotstxt: allowed

filter: keep


text:
S'imbentu de sas Carenas Santas
In finitia de su Chimbighentos sa cuntierra intre artzipìscamos de Tàtari e Casteddu pro sa primatzia de sa Crèsia sarda fiat in su pianu polìticu e in su protzessu de achirimentu de sas modas artìsticas noas. Giai dae su 1409 sos munsennores de Casteddu si nde fiant postos meres de su mandu de "primate de Sardigna e Còrsica".
In finitia de su Chimbighentos sa contierra intre artzipìscamos de Tàtari e Casteddu pro sa primatzia de sa Crèsia sarda fiat gasi rebesta chi s'isprigaiat non petzi in sa polìtica, ma finas in su protzessu de achirimentu de sas modas artìsticas noas.
Giai dae su 1409 sos munsennores de Casteddu si nde fiant postos meres de su mandu de "primate de Sardigna e Còrsica", ma a custu aiant betiadu, mancari sena otènnere resultados cuncretos, sos prelatos turritanos.
In su 1588 s'artzipìscamu tataresu Alfonsu de Lorca s'invocaiat a su papa Sisto V, ma sa Sacra Rota sa contierra dd'aiat leada in cunsideru petzi in su 1606, sende chi in cussu tempus sos artzipìscamos de Tàtari fiant Andrea Bacallar e de Casteddu Francisco de Esquivel.
Dae tando in sa cumbata fiant intrados paritzos gherradores, in unu giogu de ordimìngios, estremagiogos e recursos a cavillos giurìdicos. In prus de su soberanu Filipu II difatis, chi cun su tràmite de su visurè fiat in favore de s'artzipìscamu casteddaju, fiat intradu in sa pelea su primate de Pisa, chi timiat a s'agatare desconnotos sos deretos de sa sea cosa sua.
Sa perrica aiat sighidu galu prus forte in su 1613 cun sa nòmina comente arztipìscamu de Tàtari de Gainu Manca Cedrelles, giai pìscamu de s'Alighera e imparentadu cun sas famìlias prus potentes de sa nobilia catalana.
Una solutzione de su problema pariat lòmpida cando aiant agatadu sas carenas de sos màrtires, chi pro sa cantidade e nomea issoro diant àere legitimadu sa primatzia de una de sas duas diòtzesis. Custu andaiat paris·paris cun su programma de controreforma chi in su de sas relìcuas agatadas de sos primos testimones de sa fide bidiat reconnotu su ruolu de Roma comente tzentru de su cristianèsimu e de costoidore de sos ammentos suos.
S'impèllida noa dada dae sa campànnia de iscarràrgiu chirchende sas carenas de sos màrtires, in Sardigna comente in su restu de sa cristianidade, in prus de àere torradu a marcare sa giustesa de sa veneratzione de sos santos, aiat favoridu su càmbiu de sa moda cara a s'anticuàriu. E, pro su chi pertocat sa Sardigna, custa connoschèntzia anticuària aiat favoridu sa nàschida de una metodologia embrionale de sa chirca archeològica.


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
stagiài , vrb: istagiare*,
stalgiai,
stallai,
staxae,
staxai,
stellai Definitzione
pigare o istesiare pegos de su tàgiu, nau fintzes in su sensu de istesiare una cosa de un'àtera, separare, de lassare addaesegus, fàere distintzione de personas faendho partzialidades, faendho a iscéberu, separare fintzes a segadura; connòschere o agatare distinghendho cosa o gente de totu su restu
Sinònimos e contràrios
irgrustiare,
iscambuliare,
iscamedhare,
iscedhai,
istanzare 1,
istellare
/
istegiare
/
chirrare,
iscrobare,
sceberai
/
istacare,
secare
| ctr.
aggrustare
Frases
stallai s'angioni de sa brebei ◊ nd'at stallau su fillu de su babbu ◊ si no acodint is de biginau a dhas stagiai ciai si donant una bona craminada! ◊ Conchiatu fàci'a susu, stellau currendi sou, pariat unu crabiou (S.Baldino)◊ immoi ca si seus connotus si bolit staxai?!… Abarrit! ◊ una buchemeli stallendisindi de is cumpàngias si acostat a su casotu
2.
in dus mesis, filla mia istudiendi ndi at giai stellau a totus ◊ ispronendi a totu ispronai fiat lómpiu su primu stallendinci is àterus cuadhus
3.
ant donau cosa de Comunu ma ndi ant stallau própiu a fillu miu chi tenit prus abbisúngiu de àterus!
4.
s'aposentu fut stalladu a tàula de sa coxina ◊ seu innòi… in sa furca, chi ti ndi stallit su tzugu! ◊ a mússiu ndi dh'at stallau una manu ◊ cun s'ispada ndi dh'iat stallau s'origa ◊ is fuedhus no depint èssiri iscritus picigaus ma stalgiaus
5.
emu biu su sordau a palas, ma no ndi dh'apu stallau candu dh'apu biu in faci in mesu de totu is àterus ◊ po ndi stallai s'unu de s'àteru dhis ant postu nòmini diferenti
Tradutziones
Frantzesu
faire sortir du troupeau
Ingresu
to separate
Ispagnolu
desmanar,
descarriar,
identificar
Italianu
sbrancare,
individuare
Tedescu
aus der Herde treiben.


text:
Judicadu de Arbaree
Su Giuigadu de Arbaree est istadu unu de is bator rennos chi partziant sa Sardigna pro sa prus parte de s'Edade Mèdia. Su nùmene giuigadu est dèpidu a s'origine bizantina de s'istitutzione: sos bator rennos sunt de fatu nàschidos a cunsighidu de sa debilesa de s'Impèriu Romanu de Oriente, de chi s'ìsula faghiat parte, in antis a sas lòmpidas barbàricas.
Sa primu capitale fiat Tharros, abandonada a cara de su 1070 pro dda tramudare in Aristanis.
Est su chi at tentu durada prus longa intre sos bator judicados, de in antis a s'annu 1000 fintzas a su 1420. At fintzas tentu rolu de importu mannu in s'istòria de Sardigna, iscerende·si·nche dae sos àteros pro istabilidade polìtica prus manna e abilesa in su mantènnere autonomia.
Si connòschent prus de bintitres ingènneros de soberanos sutzèdidos s'unu a s'àteru a ddu guvernare, chi faghiant parte de sas iscràtzas Lacon-Gunale, Lacon-Zori, Lacon-Serra, Bas-Serra, Doria-Bas, Narbona-Bas. Sos ùrtimos ingènneros de jùdighes prus chi non sos cabudianos si sunt distinghidos pro sabiesa, chirchende de unire totu sa natzione sarda in unu rennu solu suta sa bandera issoro.[2]
Sos àteros tres judigados ant passadu a manu a manu crises graes, abbadinados a sas voluntades de sas repùblicas marineras de Genova e Pisa. S'Arbaree si fiat intames alliadu cun sos Aragonesos, decrarende·si vassallu issoro, in s'intentu de nche bogare pisanos e genovesos de s'ìsula. In tempus afatante aiat iscontzadu s'alliàntzia, e ordingiadu una gherra contra su Rennu de Sardigna, istituidu de pabadu in su 1297 e infeudadu a Jacu II de Aragona pro pònnere fine a sas gherras intre angious e aragonesos in Sitzìlia.[3]
Geografia[modìfica | modìfica su còdighe de orìgine]
Su judigadu teniat istèrrida de unos 5500 km² e contaiat territòriu de campura e de monte. Tiraiat a totu sa parte tzentrale de Sardigna, de su golfu de Aristanis a sos montes de su Ghennarghentu, tochende a sos territòrios saliosos de sa badde de su Tirsu e de su Campidanu tzentru-setentrionale.
Faghiat làcana in su norti cun su judigadu de Torres, in s'estu cun su de Gaddura e in su sud cun su de Càlaris.[4].
Est pretzisu nàrrere chi in sos sèculos at mudadu fatuvatu làcanas e istèrrida segundu sas acontessidas istòricas.
Curadorias[modìfica | modìfica su còdighe de orìgine]
S'Arbaree si cumponiat de batordighi curadorias:
- Parte Balentza o Barbajana
- Barbaza de Austis
- Barbaza de Brebì o Meana
- Barbaza de Ollolai
- Barigadu
- Bonurtzuli
- Campidanu Majore
- Campidanu Milis
- Campidanu Simaghis
- Guilcer
- Mandrolisai
- Marmidda
- Partes Montes o Montàngia
- Useddus
Istòria[modìfica | modìfica su còdighe de orìgine]
Subra s'orìgine de su Judigadu de Arbaree non s'ischit meda, in antis de su de 11 sèculos non s'agatant documentos. Est meda dàbile chi esseret nàschidu ischirriende·si·nche de su de Torres.
Iscratza Lacon-Gunale[modìfica | modìfica su còdighe de orìgine]
A cara de s'annu 1000, su primu soberanu connotu fiat su logudoresu Gunnare Comita de Lacon-Gunale, seguramente soberanu fintzas de su judigadu de Torres[5] durante su perìodu (1015 - 1026), cando sa Sardigna fiat logu fetianu de sas lòmpidas dae mare de Mujāhid al-Āmirī, sennore de Denia.
Segundu una cantas fontes istòricas, sos àrabos chi ocupaiant de sa penìsula Ibèrica, chirchende de s'ispaniare in su Mediterràneu, aiant seberadu de pònnere bases pro sos atacos a manu de sas costas italianas in sos territòrios de Gaddura e Logudoro. Fiat gràtzias a s'agiudu de Pisa e Gènova, suta pregunta de su paba Beneitu VIII chi fiat istadu possìbile de ddos bogare.[6]
A Gunnare Comita fiat sighidu Torchitor Barisone I, chi aiat lassadu su rennu a su fìgiu Marianu I, pro assuntare s'apòmpiu de su judigadu de Torres in logu de su nebode Marianu, minore de edade. Ddi fiat sighidu Orzocor I, chi est su chie a fatu at a èssere regordadu pro sa tramudantza de sa capitale dae Tharros a Aristanis. De Torbèniu, su judiche chi fiat sutzèdidu a isse s'agatant pagus fontes. A fatu suo fiat fatu re Orzocor II, cojadu cun Maria de Orrù. De issos diat nàschere Comita I chi, chentza fìgios, fiat s'ùrtimu re de custa iscratza.[7]
Iscratza Lacon-Serra[modìfica | modìfica su còdighe de orìgine]
Gunnare Lacon-Serra, connadu de Orzocor II, aiat eredadu sa corona sende chi fiat cojadu cun Aleni de Orrù. Ddi sighiat Gosantine I, su chi a cara de su 1110 aiat donadu su santuàriu de Nostra Sennora de Bonacatu a sos paras benedetinos camaldolesos de Pisa e sa crèsia de santu Lussùrgiu de Fordongianus a sos vitorinos de Marsìllia. Fiant sutzèdidos Orzocor III e Comita II, fintzas a cando su fìgiu Comita III no fiat imbàtidu a s'edade manna. Comita III cheriat ammanniare su rennu fache a Logudoro, aprofetende de su fatu ca Gunnare II, judighe de edade minore, s'agataiat disterradu in Pisa. Fiat però derrotadu de Gunnare II e totu, agiudadu de sos parentes pisanos. Chimbe annos a pustis Comita III aiat torradu a cunchistare su judigadu de Torres, ma fiat iscominigadu de su piscamu de Pisa e custrintu a sa paghe in su 1144.[8]
Barisone II de Lacon-Serra[modìfica | modìfica su còdighe de orìgine]
Mortu Comita III, duos annos a pustis ddi fiat sighidu su fìgiu Barisone, cojadu cun Pillingrina de Lacon. De issos diant nàschere chimbe fìgios, intre chie Pedru at a sutzedere su babbu. Una fìgia, Sinispella, si at a cojare intames cun Ugo Poncho de Cervera Bas, fradile de Ramundu Berengàriu IV, conte de Bartzellona, e at a dare orìgine a s'iscratza de sos Bas de Arbaree. In tempus afatante, Sinispella at a torrare a isposare cun Comita de Torres, de sa coja issoro ant a bènnere sos ùrtimos duos ingènneros de soberanos logudoresos.[9]
Barisone, chi teniat ligàmenes familiares ispainados in totu Sardigna e fintzas in Itàlia, pro sa cunsagradura de sa crèsia de Santa Maria de Bonacatu, aiat tzerriadu in cunferèntzia sos delegados de sos rennos de s'ìsula pro cuntierrare sa paghe generale. Fiat agatadu unu acòrdiu chi diat durare pro bindigh'annos.
At èssere Barisone e totu a dd'iscontzare, refudende sa mugere Pillingrina e cojende Agalbursa, fìgia de Ugo Poncho de Cervera visconte de Bas, e de sa printzesa Almodis, sorre de Ramundu berengàriu IV de Bartzellona e re designadu de sa corona de Aragona.
Su 19 de làmpadas, cun sa gherra iscopiende intre Gènova e Pisa, sos echilìbrios intre sas repùblicas marineras e sos rennos sardos si fiant ischinnidos de mala manera. Barisone aiat decraradu gherra a Pisa in su 1162 e s'annu imbeniente aiat invàdidu su judigadu de Càlaris, oblighende su legìtimu soberanu Pedru Torchitor III a si chircare aprigu dae su frade Barisone II de Torres. Sos duos ant pois a atacare sa rennu de Arbaree, invedende·nche su territòriu e assitiende su casteddu de Crabas, chi però non fiant resissidos a cunchistare. Cun s'agiudu de Gènova, Barisone aiat dimandadu e otentu tìtulu nominale de re de Sardigna dae s'imperadore Fidericu Brabaruja, paghende 4000 marcos de prata.
Su 10 de austu 1164 fiat incoronadu re de Sardigna in sa seu de Santu Siru de Pavia. S'intentu fiat de otènnere s'apògiu ghibellinu e de si fàghere una base giurìdica subra chi giustificare sa gherra contra sos àteros rennos de s'ìsula e ddos unire in unu istadu solu, suta ghia sua. Sos genovesos però, acatende·si ca non podiat torrare luegus sa summa manna de dinari, dd'ant a tènnere che presoneri pro sete annos.[10]
In su 1172 fiat torradu in pàtria. In su 1180 aiat torradu a invàdere su judigadu de Càlaris ma sas tropas fiant rebusadas. Non teniat prus s'agiudu de Gènova nen su de Pisa e aiat torradu a fàghere paghe. Pro afortiare sos ligàmenes cun sos aragonesos aiat dadu sa fìgia Sinispella in coja a Ugo Poncho Cervera Bas. De issos at pois a nàschere Ugone I de Arbaree. Barisone fiat mortu in su 1185.[11]
Pedru I de Lacon Serra[modìfica | modìfica su còdighe de orìgine]
In su 1185, sa Corona de Logu, sighende sos deretos dinàsticos, aiat postu a re Pedru I Lacon-Serra, fìgiu legìtimu de Barisone, ma Agalbursa, sa segunda mugere, susteniat sos deretos de Ugone I. Segundu sos istudiosos nde diat èssere cunsighidu unu perìodu meledosu in ue Pedru I, pro mantènnere su pòdere si fiat alliadu cun Pisa, e Ugone I aiat pregontadu agiudu a Gènova. A coa ambaduos sos soberanos aiant tentu pòderes prenos afiantzende però s'unidade de s'istadu.[12]. Segundu sa costuma bizantina cumandaiat s'autocrator chi beniat a èssere Pedru, sende chi Ugone fiat minore de edade. In su 1195 Pedru fiat derrotadu de Salùsi IV de Càlaris e fiat cassadu cun su fìgiu Barisone II. Ugone si nche fiat intames fuidu impare a su piscamu Justu, Aristanis fiat distruida cun sa seu, Salùsiu IV si fiat fatu incoronare chentza aprou eclesiàsticu. Pedru fiat mortu in Pisa.
Iscratza Bas-Serra[modìfica | modìfica su còdighe de orìgine]
Ugone I Bas-Lacon-Serra[modìfica | modìfica su còdighe de orìgine]
Ugone I Bas-Lacon-Serra isposaiat in su 1206 cun Pretziosa, fìgia de Gulliermu I Salusi IV, judighe de Càlaris. Su 30 de santugaine aiat pigadu acòrdiu cun su sogru torrende a trassare sas làcanas intre sos duos rennos e tzedende una parte de sa Marmidda nord-orientale. Fiat mortu in su 1211 lassende su fìgiu Pedru II. Mortu Salùsiu IV, in su 1214 Barisone II nd'aiat cojadu sa fìgia Beneita, divennende judighe de su rennu de Càlaris cun nùmene de Barisone Torchitor IV de Càlaris.
Pedru II Bas-Lacon-Serra[modìfica | modìfica su còdighe de orìgine]
Pedru II Bas-Lacon-Serra aiat intames guvernadu impare cun su tzieddu Marianu Lacon-Gunale de Torres, chi aiat torradu a faghere pesare sa seu de Aristanis. De su 1228 Pedru II fiat re solu. Mortu in su 1241, aiat lassadu minore de edade Marianu II, nàschidu de sa segunda mugere Sardinia.
Gulliermu dae Capraja[modìfica | modìfica su còdighe de orìgine]
Su tzieddu Gulliermu dae Capraja, fìgiu de segundu letu de sa fiuda de Pedru I (mortu in Pisa), diat assuntare s'apòmpiu.[13]. Isse fiat imparentadu cun sos Gherardesca, contes de Donoratico, e cun sos Viscontes de Pisa. Su 29 de cabudanne 1250 aiat otentu dae su paba Innotzentzu IV su reconnoschimetu de sa soberania subra s'Arbaree, ma chentza adduida de sa Corona de Logu.[14]
In su 1257 s'Arbaree aiat pigadu parte a da gherra chi sos àteros res de s'ìsula (totus filo-pisanos) aiat mòvidu contra su judigadu de Càlaris chi fiat filo-genovesu, e chi fiat derrotadu a pustis de batordighi meses de gherra. Santa Igia, "capitale" de su rennu, fiat distruida e su territòriu de su judigadu partzidu in bator partes: Ogiastra e Sarrabus fiant dados a su judighe de Gallura, su pisanu Giuanne Visconti; sas curadorias de Gipi, Nuràminis, Trexenta, Marmidda inferiore, Dolia, Gerrei e Barbàgia de Seulo, andaiant a s'Arbaree; sos distritos amministrativos de Sulcis, Cixerri, Nora e Deximumannu ispetaiant a Gherardu e Ugolino della Gherardesca, contes de Donoratico; sa tzitade de Casteddu de Càlaris a su comunu de Pisa. S'Arbaree aiat istèrridu sas làcanas, creschende de pòdere in sos giogos pro su cuntrollu subra s'ìsula.[15]
Gulliermu aiat pretèndidu pois cun sas armas sos deretos subra su judicadu de Torres chi ddi ispetaiant de Ugone I Bas Serra, frade de Marianu II Lacon Gunale de Torres e in su 1259 aiat dadu logu a una batalla longa contra sos Doria pro su cuntrollu de sos territòrios, aprofetende de sa morte de sa judighissa Adelàsia e de sa presonia de Enzo de Hohenstaufen re de Sardigna. Fiat mortu in su 1264 lassende su fìgiu de edade minore Nicolau, chi fiat assotziadu pro bator annos a su judighe legìtimu Marianu II Bas-Lacon-Serra, a coa bogadu. Fiat mortu in su 1270.[16]
Marianu II de Bas-Serra[modìfica | modìfica su còdighe de orìgine]
Marianu II aiat pigadu cumandu de su rennu cando custu contaiat fintzas sa de tres partes tzentrale de su rennu de Càlaris. Teniat relatos meda bonos cun sos Donoratico chi ddi aiant dadu sa possibilidade de divènnere tzitadinu giuradu pisanu dae su 17 de làmpadas 1265. Abitaiat fatuvatu sa tzitade de sa Toscana, in ue aiat cojadu una fìgia de Andreotto Saraceno Caldera e in su 1287, aiat fatu cojare per verba su fìgiu Chianu cun Giagomina della Gherardesca, fìgia de conte Ugolinu de chie fiat partisanu.[17]
In su 1274 aiat cunchistadu su casteddu de Monforte, in sa Nurra. Dd'aiat restauradu lassende un'epìgrafe cunserbada in su museu de Tàtari. Aiat mantentu relatos meda bonos fintzas cun Pedru III de Aragona, cun chie fiat intertzèdidu in su 1284 pro sa torrada de bator galeras cassadas de sos pisanos in su golfu de Casteddu. Mortu su conte Ugolinu Della Gherardesca in su 1289, su 4 de ghennàrgiu 1295 aiat furriadu totu a una borta polìtica e si fiat alliadu cun su comunu de Pisa - a chi diat lassare in eredade sa parte tzentrale de su rennu de Càlaris - contra sos Gherardesca. Cun sos Della Gherardesca aiat a coa pigadu parte a s'assìtiu de Bidda de Crèsia, chi fiat difèndida de Guelfo della Gerardesca e cando custu, ingotu, aiat cricadu aprigu in Santu Lenardu de sas Sete Fontes, segundu unas cantas fontes, dd'aiat fatu avelenare pro istèrrere sas làcanas a sas minas de prata de su Cixerri. Fiat mortu in data chi non si connoschet in antis de su 16 de nadale 1297, lassende su rennu a su fìgiu Chianu e onorende s'impinnu assuntadu cun su comunu de Pisa de ddi tzedere sa de tres partes de su territòriu de Càlaris.[18]
Chianu de Bas-Serra[modìfica | modìfica su còdighe de orìgine]
In su 1297, pagu a pustis de mòrrere Mariano II, paba Bonifàtziu VIII aiat criadu su Rennu de Sardigna e Còssiga, infeudadu a su re de Aragona, Jagu II su Giustu (1295 - 1327), dende·ddi gai licentia invadendi, sa libertade de invàdere sas duas ìsulas. Chianu, punnende a aguantare a custa detzisione, a edade de mannu aiat cojadu Giagomina della Gherardesca, mancari aeret giai tentu fìgios, Andreotto e Marianu, dae una populana de Biddesatu. In su 1300, aiat afortiadu s'alliantzia cun sos pisanos cunfirmende sa tzedidura de sa parte de territòriu cuncordada, sas minas de prata e fortzis parte de su patrimòniu judigale. Custu aiat fatu pesare contra de isse su pòpulu chi, segundu sa lege teniat deretu de rebellia (traitoria de su bannus consensus), e dd'aiat giustitziadu e interradu cun sa limba segada. In su 1308 sos Bas-Serra de Arbaree aiat comporadu dae sos Malaspinas su casteddu de Serravalle de Bosa, sa Pianalza e Costabadde.[19]
Fiant totus territòrios chi faghiant parte de sos benes privados de sa famìllia (peculiares), sos balàngios chi nde torraiant fiant postos e amministrados a parte de sos benes de su rennu.
Marianu III de Bas-Serra[modìfica | modìfica su còdighe de orìgine]
Dae sos fìgios de Chianu, Andreotto diat mòrrere in su 1309 e Marianu, su segundu, diat duncas èssere Marianu III de Bas. Isse, in su 1312 fiat custrintu dae sos pisanos a comporare dae Arrigu VII sos deretos de sutzedidura e a cojare verbalmente Costanza de Montalcino, ma in su 1314, acatende si de sas polìticas arrancosas de Pisa aiat pedidu agiudu a sos aragonesos pro nde bogare sos toscanos dae Sardigna.
Marianu III aiat torradu a assentare istradas e pontes, aiat acabadu de fàghere sa chinta de muros de Aristanis e sas turres de defensa, aiat fatu fraigare su palatzu nou de archibiscamu e comintzadu su palatzu reale, acabadu de pesare in tempus afatante de sa pesada sua. Non diat mai cojare Costanza de Montalcino, ma aiat bìvidu impare a Padulesa de Serra, cun chie aiat fatu ses pipios, intre chie Ugone, chi ddi fiat sighidu in su 1321.[20]
Ugone II Bas-Serra[modìfica | modìfica su còdighe de orìgine]
Comente su babbu e su jaju, Ugone aiat bìvidu impare a una fantzedda cun chie aiat tentu tres erederis: Larentzu, Angiolae, Pretziosa. Aiat isposadu cun una fèmina nòbile narada Beneita chi ddi aiat dadu medas fìgios: Pedru (benidore Pedru III), Bonaventura, Marianu (benidore Marianu IV), Giuanne (su traighidu), Nigola (abu de sos Cubeddos marchesos de Aristanis), Frantziscu (su canònicu) e Maria. In su 1323 si fiat alliadu cun Jacu II de Aragona e fiat fatu vassallu pro commendatio personalis, cun giura de fidelidade e pagamenta de unu tzensu cada annu de 3000 fiorinos de oru in cambiapare de su mantenimentu de sos deretos dinàsticos regales subra s'Arbaree e de amparu militare.[21]
Su 13 de làmpadas 1323 aiat cunsigiadu a s'infante Alfonsu de isbarcare a Palmas de Sulcis e de pònnere assìtiu a Bidda de Crèsia. Bi diant chèrrere sete meses pro dda cunchistare.
Su 2 de martzu de su 1324 Ugone aiat pigadu parte a s'atacu de Castrum Calaris chi aiat capituladu su 19 de làmpadas. S'11 de abrile 1324 s'agataiat in mesu a sa chi diat èssere connota che Batalla de Lutocisterna, in ue cun s'agiudu de mertzenàrios aiat cumbàtidu contra a sos pisanos a manu de s'istàngiu de Santa Gilla.
Su tratadu firmadu fintzas de Ugone istabiliat sa tzedidura a sos cadalanos-aragonesos de totu sas terras de su Càlaris e de Gaddura chi fintzas a tando fiant istadas pisanas, foras pros Castrum Calaris e apendìtzios suos chi abarraiant a fèudos de Pisa. Fiat sa nàschida giuridica de su Rennu de Sardigna.
Su judighe Ugone fiat abarradu fidele a sos aragonesos fintzas a cando su distritu de Tàtari si fiat rebelladu in su 1329. Aiat fatu cojare sete de sos fìgios cun ateretantes rempuddos de famìllias nòbiles cadalanas e aiat dadu a Giuanne e Marianu educatzione cadalana, mandende·ddos a sa corte de Bartzellona in su 1331. In su su 1334 aiat comporadu sa bidda de Molins de Rei e sos casteddos de Gelida e Mataró, in Catalugna. Mortu a barant'annos su 5 de abrile 1335, ddi fiat sùtzedidu su fìgiu Pedru.[22]
Pedru III de Bas-Serra[modìfica | modìfica su còdighe de orìgine]
Pedru III aiat isposadu cun Costanza Aleramici de Saluzzo in su 1326 e bìvidu in paghe suta sa ghia de su cantzelleri de istadu Guido Cattaneo, archibiscamu de Arbaree, e de su canònocu Filipu Mameli de Tramatza, dotore in deretu penale e tzivile. Mortu Alfonsu IV de Aragona, su 31 de martzu de su 1336 fiat su frade Marianu a si presentare a in antis a su soberanu nou Pedru IV su Tzerimoniosu pro nde fàghere sos onores in logu suo: Marianu biviat difatis in Bartzellona in ue istudiaiat.
Su 22 de cabudanne 1343 aiat otentu permissu dae su paba Clemente VI de fundare su monastèriu de sas clarissas. Fiat mortu in su 1347 e pagus meses a fatu dd'aiat sighidu sa mugere, su 18 de freàrgiu 1348.[23]
Marianu IV de Bas-Serra[modìfica | modìfica su còdighe de orìgine]
Pro isceberu de sa Corona de Logu, sighende sa costuma, su frade Marianu aiat sutzèdidu Pedru III. In su 1331, isse fiat giai istadu mandadu a Bartzellona pro retzire educatzione in sa corte e duos annos a fatu fiat armadu caballeri. In su 1336 aiat cojadu Timbor de Rocabertì e cun issa aiat tentu tres fìgios: Ugone, Elianora e Biata. Ugone at a cojuare a mannu - in su 1362 - cun sa fìgia de Giuanne III Vico e Biata cun Amerigu VI, visconte de Narbona.[24]
Marianu fiat istudiadu e abbistu, faeddaiat currentemente su sardu, su latinu, su cadalanu, s'italianu e fiat in currespondèntzia epistolare cun sas prus nannas personalidades de su tempus (intre chie Cadalina dae Siena). Medas sunt sos chi ddu cunsìderant su prus mannu soberanu de s'Arbaree de su de 14 sèculos.[25].
In cuddos annos sos giuristas de su rennu impare a terramannesos (italianos), aiant fatu sa prima bortada de sa Carta de Logu de Arbaree, currègida e torrada a promulgare in su 1392 durante su rennu de sa fìgia Elianora. In su 1339 Marianu aiat otentu tìtulos de conte de Costera e sennore de sa Marmidda de giosso, giai possedimentu de sos Arbarees ma parte de su rennu de Sardigna infeudadu a sos aragoneos. Duncas Marianu fiat judighe de Arbaree e vassallu de su rennu de Sardigna pro sa parte de Costera e Marmidda.[26]. De su restu, fintzas pro s'Arbaree sos judighes aiant giuradu fidelidade a su re de Aragona, dae chie fiant istados imbestidos formalmente de su rolu de vassalos[27].
Gherra contra a su Rennu de Sardigna[modìfica | modìfica su còdighe de orìgine]
Sighiant unos deghe annos chietos in ue Marianu si fiat pòdidu acatare ca teniat a disposta fortzas e risursas bastantes pro realizare sa cunchista de s'ìsula. Giai a fatu de sa batalla de Àidu de Turdu in su 1347, cando sos Dorias aiant bìnchidu subra su rennu, aiat fatu bìere de èssere infadadidu contra sos aragonesos. S'iscuntretzadura fiat istada fintzas prus manna cando Bernardo Cabrera aiat ocupadu S'Alighera su 30 de austu de su 1353. Cuss'annu etotu fiat iscopiada sa gherra.
Iscontzadu su relatu de vassallu cun sos aragonesos, aiat bogadu sos palos cadalanos de s'istemma de sos Arbarees, assumidu s'arbure irradighinadu in campu arghentadu e invàdidu a manu de su Calaris, menatzende de segare manos e pees a chie no esseret de acòrdiu a sa cunfisca de sos benes. In Deximumannu, su 10 de cabudanne aiat cassadu Gerardu della Gherardesca, cumandante de sas tropas de su re de Sardigna, a coa postu in assìtiu Castrum Calaris. Su 7 de santugaine si fiat però dèpidu retirare a Seddori essende istadu firmadu in Cuartu dae Bernardu de Cabrera.[28]
Su 15 de làmpadas 1354 Pedru IV de Aragona e totu fiat isbarcadu in Sardigna, in S'Alighera pro firmare sa rebellia sarda, ma sa missione fiat fallida.[29]. Su re aiat otentu cun sa diplomatzia S'Alighera su 16 de onniasantu 1354, ma a sas cunditziones tostadas de Marianu IV. A s'acabu de su 1354 su judicadu de Arbaree cuntrollaiat totu s'ìsula foras pro Casteddu, S'Alighera e Tàtari (cust'ùrtima guvernada dae Brancalione Doria). Sa paghe de Seddori de s'11 de trìulas 1355 aiat torradu su status quo[30], ma aiat betidu unos àteros deghe annos de paghe chi aiat afortiadu sos Arbarees. Marianu aiat torradu a comintzare sa gherra in su 1365 atachende su casteddu de Seddori. Su soberanu aristanesu aiat dimandadu a su paba Urbanu V de èssere infeudadu de su rennu de Sardigna e Còssiga in logu de Pedru su Tzerimoniosu chi non pagaiat su tzensu dèpidu a su papadu.[31].
In su 1368 su re aiat mandadu a Sardigna unu corpus de ispeditzione cun Pedru Martinez de Luna a cabu. Lòmpidu cun lestresa a curtzu de Aristanis custu fiat derrotadu in sa batalla de Sant'Anna in ue fiat mortu cumbatende. Custa derrota fiat costada fintzas sa perta de Tàtari e Òsile. Castrum Calaris e S'Alighera, ùrtimos territòrios in manu a sos aragonesos, si podiant bìvere petzi de su chi ddi betiant dae mare.[32].
Sas manobaras bèllicas majores si fiant firmadas a causa de s'apidèmia de pesta chi in su 1375 aiat bochidu manna parte de sa populatzione de Sardigna, intre chie Mariano IV e totu chie, in su 1375, fiat mortu a s'edade de 57 annos.
Ugone III de Bas-Serra[modìfica | modìfica su còdighe de orìgine]
A Marianu IV sutzediat su fìgiu Ugone III, chi teniat unos barant'annos e fiat fiudu, cun una fìgia de cuncordare. Dd'aiat promìtida in isposa a su fìgiu de Carolu I de Angiou, in s'àmbitu de una alliàntzia anti-aragonesa de chi si nd'at testimonia in unu memoriale d'imbasciada iscritu in limba latina de su notaju Raimondo Mauranni. Su fìgiu, Louis d'Angiò, at a diventare feudatàriu e visconte de Baux.[33]
Ugone III giai dae primìtziu si fiat istesiadu pessones e uffitziales importantes in sa corte ,comente Giuanne de Lìgia e su fìgiu Balore. Fiat imputadu de cruelidade e tirannia e dae una crònaca frantzesa, de èssere pedditzone e innorante. In beridade ischiat iscrirere, connoschiat sas comunes limbas istràngias e su limbàgiu diplomàticu. Sas impresas militares suas però non fiant istadas de importu o, comente chi siat non cumparàbiles a sas de su babbu.[34]
Casteddu e S'Alghera fiant abarradas non cunchistadas, ma suta bisura diplomàtica aiat otentu resultadu meda bonu faghende cojare in su 1376 sa sorre Elianora cun Brancalione Doria, fìgiu legìtimu de su mannu Branca Doria e de una Giagomina di chie non si connoschet su sambenadu. Issu aiat cojadu Elianora prus pro cumbenèntzia personale chi non pro polìtica, sende chi a primìtziu fiat fidele a sa corona aragonesa.
Est fortzis pro neghe de su guvernu dispòticu e acucadu chi su pòpulu si nche fiat pesadu contra de Ugone III. Dd'aiat istiletadu cun sa fìgia e ghetadu a intro de unu putzu cun sa limba segada. Raimondo Carta Raspi[35] at mòvidu dudos subra sa natura totalmente autònoma de sa rebellia, ipotizende s'infichidura de bochidores tzerriados dae pessones influentes de sa corte; a cumprobu de custu, sos printzipales autòres de s'afracadura si nche fiant fuidos a Aragona pro no èssere arrestados.[36]
Elianora de Bas-Serra[modìfica | modìfica su còdighe de orìgine]
Fiat fata duncas judighissa sa sorre de Ugone, Elianora, a contu de su fìgiu Fidericu Doria, isse difatis fintzas a s'edade de mannu non podiat tènnere pòderes prenos. Elianora aiat istentadu pagu ora a assùmere su guvernu, mancari fiat istada tzerriada dae Gènova in ue biviat de su 1382 e in ue si fiat tramudada a pustis de oto annos bìvidos in Casteddu Genovesu.[37]
Su maridu Brancalione Doria fiat in cussa iscuta de tempus in Catalugna pro retzire tìtulu onorìficu de conte de Monteleone e barone de sa Marmidda de giosso, ma comente si fiat isparta sa nova chi Fidericu fiat istadu eleghidu, fiat arrestadu dae Pedru su Tzerimoniosu, mandadu a Casteddu e inserradu in sa Turre de Santu Pancràtziu, a coa in sa de s'Elefante e liberadu petzi su 1 de ghennàrgiu de su 1390, a fatu de unos sete annos de presonia. Fidericu diat mòrrere in su 1387, annu de sa morte de su re de Sardigna etotu.[38]
Semper suta apòmpiu de sa mama Elianora, sutzediat a Fidericu su frade, Marianu V, nàschidu paris a isse in Casteddu Genovesu in su 1378-1379. Su 24 de ghennàrgiu 1388, a fatu de tratativas longas fiat firmada sa paghe intre su rennu de Sardigna e su de Arbaree. Sos acòrdios istabiliant chi a su primu esserent torradas tzitades, biddas e logos occupados dae sos judighes cabudianos de Arbaree.
Impertantu, durante sa presonia Brancalione aiat cambiadu bidea subra sa fidelidade a sa corona de Aragona. Su primu de abrile de su 1391 aiat marciadu contra Castrum Calaris; su 16 de austu, cun su fìgiu Marianu a costadu, aiat ocupadu Tàtari e Òsile. In su mese de cabudanne aiat cunchistadu su casteddu de Fava, su de Garteddi, su de Bonvehì e su de Pedresu, lassende a sos nimigos petzi S'Alighera e Lungoni. Su 3 de santugaine fiat intradu in Bidda de Crèsias. In una litera iscrita in Seddori su 3 de freàrgiu 1392 Brancalione naraiat ca aiat torradu a balangiare totu sos territòrios tentos fintzas a su 1388.[39]
Marianu V, cumpridos 14 annos, segundu sa regula judicale noa fiat fatu judighe pro deretu. Elianora, a sa fine de s'apòmpiu suo, aiat promulgadu sa famada Carta de Logu. Su còdighe - regrota in 198 capìtulos de ordinamentas de deretu protzessuale, tzivile e penale - diat abarrare bàlidu finas a su 1827, cando fiat cambiadu dae su Còdighe Felicianu[40].
Sa judighissa at a mòrrere a cara de su 1404, maladiada de sa pesta chi si fiat isparta in totu Europa. Fiat s'ùrtima soberana de iscràtza Bas-Serra.
Gulliermu II de Arbaree[modìfica | modìfica su còdighe de orìgine]
Marianu V fiat mortu in su 1407. Si poniat duncas sa chistione de sa sutzedidura chi, segundu sa regula antiga, deghiat a sos erederis de Beatritza de Bas-Serra, sorre de Ugone III e de Elianora, cojada de su 1363 cun Amerigu VI de Narbona, mama de Gulliermu I e ajaja finada de s'atuale Gulliermu II. Brancalione Doria si fiat intames retiradu in Monteleone pro su desdeni, sende chi punnaiat a sutzedere a su fìgiu suo.
Su rennu de Gulliermu III (1407-1410, de jure fintzas a su 1420) at a èssere meda assolocadu, istorbadu de s'oponidura aragonesa e de sos àteros erederis. Gulliermu at difatis a prefèrrere de s'istabilire in Tàtari.
In Aristanis su visconte Gulliermu III de Narbona fiat imbàtidu s'8 de nadale, eleghidu judighe de Arbaree, conte de Costera e visconte de Bas su 13 de ghennàrgiu 1409 dae sa Corona de Logu. Diat èssere s'ùrtimu judighe de su rennu.[41]
Batalla de Seddori[modìfica | modìfica su còdighe de orìgine]
In antis a isse, su 6 de santugaine 1408 s'infante Martinu su Giovunu, erederi de su tìtulu de re de Sardigna e de Sitzìlia, fiat isbarcadu in Casteddu cun unu esèrtzitu poderosu.
Fallidas sas chircas diplomàticas de agatare acòrdiu, sa gherra aiat torradu a comintzare. S'iscontròriu intre sos duos inimigos fiat acontessidu in sas campànnias de Seddori, in una localidade oe denominada su bruncu de sa batalla. Sas tropas de su rennu de Sardigna aiant fatu in duos rogos s'esèrtzitu judigale. Sa parte de manca fiat acavocada in sa localidade oe narada s'ocidroxu, sa de dareta si fiat segada issa etotu in duos cantos, s'unu fuidu a manu de Seddori, a coa sighidu e fatu a rogos, s'àteru cantu si fiat retiradu a Monreale[42] e aiat aguantadu.
Su 4 de trìulas si fiat rèndida Bidda de Crèsias in sas manos de Giuanne de Sena. Fiat istadu unu desacatu pro su judigadu, mancari de in cue a pagu Martinu su Giòvunu diat mòrrere de malaghera (su 25 de trìulas 1409 in casteddu). Gulliermu III fiat tando torradu a Frantza chirchende agiudu e lassende su fradile Lenardu Cubeddu, bis-nebode de Ugone II de Bas-Serra, judighe de facto.[43]
Sa derrota in Seddori no aiat incurbadu totalmente sos arbaresos. Sos cumbatimentos aiat torradu a commentzare rebestemente e su 17 de austu s'esertzitu judigale aiat rebusadu unu atacu contra Aristanis fatu de sos Moncadas. Sa die a sighire Pedru Torrelles aiat ghiadu sordados de su rennu de Sardigna in sa batalla chi diat tènnere logu in sa campura intre Sant'Anna, Fenosu e Santa Justa, regordada che segunda batalla, lassende, segundu sas fontes ispagnolas, prus de 6.500 aragonesos mortos.
Sa gherra non fiat galu ispatzada, s'esèrtzitu de su rennu de Sardigna aiat domandadu e otentu àteros òmines. Sos arbarees si fiant tando defèndidos comente aiant pòdidu pro àteros sete meses in antis chi Pedru Torrelles resissiret a cunchistare su casteddu de Monreale, su de Marmidda e su de Gioiosa Guàrdia.
Derrota, ruta de facto e nàschida de su Marchesadu de Aristanis[modìfica | modìfica su còdighe de orìgine]
A coa, in su ghennàrgiu de su 1410 aiat pigadu Bosa e postu suta assìtiu Aristanis in ue, a sa fine Lenardu Cubeddu aiat firmadu in Santu Martine foras de sos muros su rendimentu de sa tzitade e de totu su judigadu istòricu, intradu duncas in su Regnum Sardianae et Corsicae.
Aristanis e sos Campidanos de Crabas (o Campidanu Majore), de Milis e de Simaghis ddi fiant dados in fèudu cun tìtulu de marchesu de Aristanis. Fiant abarrados judigales sos territòrios arboresos de s'ex judigadu de Torres, duas curadorias de su judigadu de Gallura e sas Barbàgias de Brebìe, de Ollolai e su Mandrolisai. Su marchesadu de Aristanis at a tènnere issu puru vida curtza e at a èssere surbidu in su restu de su rennu de Sardigna in su 1478 a sighidu de una àtera gherra, fata custa borta de su marchesu Lenardu de Alagòn, chirchende de torrare indipendèntzia a sa Sardigna.
In paris tempus chi fiat costituidu su marchesadu, in su beranu de s'annu matessi, Gulliermu III de Arberee fiat toradu dae Frantza, aiat ordingiadu sos territòrios abarrados e tramudadu sa capitale de su rennu a Tàtari. Cun s'agiudu de Nicolau Doria aiat torradu a cunchistare su casteddu de Lungoni e aiat menatzadu Aristanis e S'Alighera, in ue Pedru Torrelles, su capitanu generale e logutenente de su re fiat mortu cuss'annu de malaghera. Sa gherra sighiat e intre su 5 e su 6 de maju de su 1412 fiat resissidu a intrare in S'Alighera impare a tropas tataresas e frantzesas, ma a coa fiat rebusadu e custrintu a renuntziare dae sa resistèntzia de sos aligheresos. Cumbintu de non pòdere assentare sa situatzione aiat tratadu in antis cun Ferdinandu I de Aragona de sos Trastamara, a coa cun su fìgiu Alfonsu su Mannànimu.
Ruta de jure de su judicadu de Arbaree[modìfica | modìfica su còdighe de orìgine]
S'acòrdiu fiat agatadu su 17 de austu de su 1420 e su rennu fiat bèndidu pro 100.000 fiorinos de oru. A fatu de su 1410 sa Marmidda fiat deretamente amministrada de Casteddu, pro sas provistas de trigu, a pustis promìtida in su 1415 a su marchesu Cubeddu dae Ferdinandu I de Antequera, pro non s'èssere postu cun sos rempellos sardos. Ddi fiat tzèdida in su martzu 1416 impare a sa Balentza pro sa summa de 25.000 fiorinos de oru. Fiant abarrados foras de s'acòrdiu Gesturi, Tuili, Mara Arbarei e unos cantos casteddos infeudados a Gerardu de Doni durante da batalla de Seddori.[44]
Sa Sardigna fiat duncas unida infines, ma suta su poderiu de sa corona de Aragona. Su rennu de Sardigna at a tènnere a fatu dinastias bàrias in is sèculos: sos contes de Bartzellona (sos Trastamara), Tilipu V de Borbone, sos Asburgos e a ùrtimos sos Savojas, impare a chie at a èssere mudadu in su 1861 in Rènnu de Itàlia.
Notas[modìfica | modìfica su còdighe de orìgine]
- ↑ Francesco Cesare Casula, p.143.
- ↑ Ortu, p. 26
- ↑ Ortu, p. 32
- ↑ F.C. Casula in Breve Storia di Sardegna, a pàgina 141, iscriet sa mannària de su rennu canto a istèrrida, durada, personalidade de sos judighes e de sos bividores chi - segundu is carculos suos - non fiant a primitziu prus de 100.000 pessones
- ↑ Giuseppe Meloni, Il condaghe di San Gavino, I ed. Tàtari, 2004, II ed. Casteddu, 2005.
- ↑ Alberto Boscolo, in La società in Sardegna nei secoli - dai Vandali ai Bizantini sa pàgina 108 narat ca sa gherra fiat acarada a manu de mare de piasanos e genovesos, ma a manu de terra de sos sardos ebbia.
- ↑ Boscolo, p.41
- ↑ Boscolo, p. 49
- ↑ Carta Raspi, p. 19
- ↑ Cuccu, p. 38
- ↑ Cuccu, p. 490
- ↑ Francesco Cesare Casula p.147
- ↑ Gian Giacomo Ortu p.183
- ↑ Boscolo, p. 60
- ↑ Carta Raspi, p. 42
- ↑ Cuccu, p. 72
- ↑ Cuccu, p. 77
- ↑ Boscolo, p. 101
- ↑ Carta Raspi, p. 121
- ↑ Cuccu, p. 141
- ↑ Carta Raspi, p. 148
- ↑ Boscolo, p. 111
- ↑ Carta Raspi, p. 120
- ↑ Carta Raspi, p. 131
- ↑ Giuseppe Meloni, Le vicende storiche giudicali, in "La provincia di Oristano. L'orma della Storia", Casteddu-Milanu, 1990.
- ↑ Carta Raspi, p. 140
- ↑ In prus a sas fontes giai fentomadas, biere Dionigi Scano, "La nobiltà sarda", in Donna Francesca Zatrillas, Tàtari, La nuova Sardegna, 2003, p. 235.
- ↑ Cuccu, p. 156
- ↑ Arrigo Solmi in Studi storici sulle istituzioni della Sardegna nel Medioevo, in sa pàgina 396 iscriet su fallimentu de s'assìtiu in S'Alighera fatu de Pedru IV de Aragona e sas cunditziones de paghe chi mancari non fiant bonas aiat dèpidu atzetare.
- ↑ Ortu
- ↑ Cuccu, p. 150
- ↑ Francesco Cesare Casula p.203
- ↑ Carta Raspi, Ugone III d'Arborea, p. 25
- ↑ Carta Raspi, Ugone III d'Arborea, p. 123
- ↑ In Storia della Sardegna, Milanu, Mursia, 1974
- ↑ Cuccu, p. 158
- ↑ Pitzorno, p. 43
- ↑ Cuccu, p. 161
- ↑ Cuccu, p. 173
- ↑ Vedi F.C. Casula, La carta de logu del Regno di Arborea.
- ↑ Cuccu, p. 211
- ↑ [1] Archiviadu su 9 maju 2008 in s'Internet Archive. Il castello di Monreale. 28 de abrile 2010
- ↑ Boscolo, p. 107
- ↑ Cuccu, p. 216
Bibliografia[modìfica | modìfica su còdighe de orìgine]
- AA.VV., Giudicato d'Arborea e Marchesato di Oristano, Aristanis 2000.
- Gian Giacomo Ortu, La Sardegna dei giudici, Nùgoro, Edizioni Il Maestrale, 2005, ISBN 88-89801-02-6.
- Alberto Boscolo, La Sardegna dei giudicati, Casteddu, Edizioni della Torre, 1979, s'ISBN no esistit.
- Arrigo Solmi, Studi storici sulle istituzioni della Sardegna nel Medioevo, a incuru de Maria Eugenia Cadeddu, Nùgoro, Ilisso, 2001, ISBN 88-87825-28-9.
- Raimondo Carta Raspi, Mariano IV d'Arborea, Aristanis, S'Alvure, 2001.
- Raimondo Carta Raspi, Ugone III d'Arborea, Aristanis, S'alvure, 1982.
- Francesco Cesare Casula, Breve storia di Sardegna, Tàtari, Carlo Delfino Editore, 1994, ISBN 88-7138-065-7.
- Franco Cuccu, La città dei Giudici, vol. I, S'Alvure, Aristanis, 1996.
- Pasquale Tola, Codice diplomatico della Sardegna, Tàtari, Carlo Delfino Editore, 1985, s'ISBN no esistit.
- Enrico Besta, La Sardegna medioevale, Palermo, Reber, 1908, s'ISBN no esistit.
- Francesco Cesare Casula, Profilo storico della Sardegna catalano-aragonese, Casteddu, Edizioni della Torre, 1982, s'ISBN no esistit.
- Francesco Loddo Canepa, Ricerche e osservazioni sul feudalesimo sardo della dominazione aragonese, Casteddu, Tipografia Giovanni Ledda, 1921, s'ISBN no esistit.
- Guglielmo Stefani, Dizionario generale geografico-statistico degli stati sardi, Tàtari, Carlo Delfino Editore, 1990, ISBN 88-7138-010-X.
- Alberto Boscolo, I Parlamenti di Alfonso il Magnanimo, Milanu, Giuffre, 1953, s'ISBN no esistit.
- Giuseppe Manno, Storia moderna della Sardegna dall'anno 1773 al 1799, Torinu, Fratelli Favale, 1825, s'ISBN no esistit.
- John Day, 10: La Sardegna medioevale e moderna, Torinu, UTET, 1984, ISBN 88-02-03906-2.
- Bruno Anatra, 3: L'eta moderna: dagli aragonesi alla fine del dominio spagnolo, Milanu, Jaca book, 1989, ISBN 88-16-40234-2.
- Alberto Boscolo, La politica italiana di Martino il Vecchio re d'Aragona, Padova, CEDAM, 1962, s'ISBN no esistit.
- Paolo Lingua, I Doria a Genova: una dinastia mancata, Genova, Fratelli Frilli, 2007, ISBN 978-88-7563-235-9.
- Bianca Pitzorno, Vita di Eleonora d'Arborea, Milanu, Mondadori, 2010.


text:
A girollu in Sardigna a duas rodas. S’isula est andande semper prus conca a una mobilidade sustenibile, chi in una paraula bolet narrere puru bitzicleta. Sa Giunta regionale eris at aprovadu su pianu regionale de sa mobilidade tziclistica giai aviadu in su 2017 cun s’istùdiu propedèuticu realizadu dae s’Arst e dae su Cirem.
Su pianu fòrmulat una proposta de itinerariu chi est intradu a leare parte de sa Retze Tziclabile Natzionale «Bicitalia». De prus, definit sa retze ciclabile regionale, caraterizada dae s’integratzione cun sas àteras modalidades de trasportu, sos itinerarios in sos sartos e su sistema de interscambiu tra sa bitzicleta e sos àteros mèdios de trasportu longu sas infrastruturas. “Cun custu pianu chi interessat a totu sa Sardigna – afirmat s’assessore a sos Traballos Pùblicos, Edoardo Balzarini -, faghimos unu passu in antis cara a sa realizatzione de un’ infrastrutura istratègica chi at a batire sa Sardigna percorribile in bitzicleta creschende una mobilidade sustenibile a beru. Prima de s’aprovatzione definitiva de su pianu, elaboradu a pustis de un’annu de consultatziones e publicadu in su Buras e in su giassu istitutzionale de sa Regione, b’ant a èssere 90 dies de tempus pro sas osservatziones. 45 dies a pustis de sas presentada a su pùblicu, su pianu at a torrare in Giunta pro s’aprovatzione finale”.
A sighidu de s’aprovatzione de custu pianu, subra cale sa Regione est investinde 15 milliones de èuros, at a èssere possìbile pigare sos finantziamentos europeos e natzionales chi serbint pro realitzare sos 52 itinerarios prevìdidos, pro una longària totale de 2.649 km, de cale 550 km ìntegrant sa modalidade bici e trenu.


text:
Valletta
Coordinadas: 35°53′52″N 14°30′45″E / 35.897778°N 14.5125°E
Artìculu in LSC
Valletta (in maltesu Il-Belt Valletta) est sa capitale de Malta.
S'agatat in sa parte tzentru-orientale de s'ìsula de Malta e tenet unos 6.700 abitantes.
Valletta est sa capitale europea prus meridionale. Nicosia, capitale de Cipro, mancari siat capitale de istadu mermu de s'Unione Europea, geograficamente s'agatat in Asia.
Sa bidda est istada fundada in su 1566 de sos Caballeros Ospitalieros, chi ddi daiant nòmene de su Grandu-Maistru insoro: Jean de la Valette. Su nòmene uffitziale fiat Humilissima Civitas Valletta (Sa Prus Umbile Tzitade de Valletta).
S'architetura de sa bidda est prusatotu baroca, cun elementos maneristas e neo-classicos. Valletta est reconnoschida de UNESCO comente patrimòniu mundiale de s'umanidade giai de su 1980.
In su 2018 Valletta at a èssere capitale europea de sa curtura impare a Leeuwarden.


text:
abbutzàre , vrb: abbuzare 1 Sinònimos e contràrios abbujare, annozare, increstare, intristai Frases candho benit s'atunzu deo mi abbuzo! Ètimu srd. Tradutziones Frantzesu courroucer Ingresu to worry, to get angry Ispagnolu ensombrecerse Italianu corrucciare Tedescu ärgern.
acalamaméntu , nm Definitzione su acalamare, su torrare àlidu a pelea Sinònimos e contràrios afandha, afogu, assenegu, assúpidu, bémida, sàgada Ètimu srd. Tradutziones Frantzesu essoufflement Ingresu worry Ispagnolu jadeo Italianu affanno Tedescu Atemnot.
acalamàre , vrb rfl Definitzione èssere a assubentu comente est unu currendho, torrare àlidu a pelea Sinònimos e contràrios assupai Tradutziones Frantzesu se fatiguer Ingresu to worry oneself Ispagnolu jadear Italianu affannarsi Tedescu keuchen.
apensamentài , vrb: apentzamentai, apessamentare Definitzione àere pentzamentos in conca, arreolos, cimbellas, candho unu no est trancuillu po calecuna dificurtade o bisóngiu o ca timet calecuna cosa, pònnere in pentzamentu Sinònimos e contràrios acimbellai, afruscare 1, apinnicare, apistichinzare Frases is brebeis fiant pascendi chietas e no nci fiat de si apentzamentai po cosa peruna ◊ su malàdiu boliat aparèssiri forti po no apentzamentai is parentis Ètimu srd. Tradutziones Frantzesu se préoccuper Ingresu to worry Ispagnolu preocuparse Italianu impensierirsi Tedescu sich Sorge machen.
assudhíre , vrb: sudhire* Definitzione àere sudhos, arreolos, pentzamentos, impudu Sinònimos e contràrios acimbellai, apinnicare, insudhire, apistichinzare Frases de me prus no ti assudhes! Tradutziones Frantzesu se préoccuper Ingresu to worry Ispagnolu preocuparse Italianu preoccuparsi, impensierirsi Tedescu sich Sorge machen.
atrafúdhu , nm: atrufudhu Definitzione su atrufudhare, s’atrufudhamentu chi faet sa cosa; genia de dispraxere po calecuna cosa Sinònimos e contràrios abbródhiu, annógiu, bischiza, bústica, istrugnu, labbrione, pussàgiu / pesadura Ètimu srd. Tradutziones Frantzesu renflement, souci Ingresu swelling, worry Ispagnolu hinchazón, disgusto Italianu rigonfiaménto, crùccio Tedescu Anschwellung, Kummer.
badhidòni , nm, nf: badhirone, badhironi, badidone Definitzione istrégiu de linna, o de ortigu, po múrghere o carrare àghina, mannitu; si narat prus che àteru in cobertantza po oriolu, pentzamentu po calecuna cosa chi si timet, moida ifadosa chi leat a conca / fàghere sa conca a b. = che moju, a brou, prena de moida ifadosa Sinònimos e contràrios mannirone, odhidone / ammuntu 1, arriolu, pedine / abbolotu, trambullu Frases faci de cuadhu de canna, conca de badhironi! ◊ in su crucuzone bi at una badhirone prena de barragàglia 2. odheu, za lu zughet su badhirone in conca tenindhe unu fizu in perígulos de mòrrere! ◊ su televisori si fait sa conca a badhironi (G.Carta)◊ che li sunt pigados sos badhirones a cúcuru ◊ fut totu unu murigu, una cumboja, unu badhironi, un'inferru truessau de tiàulus ◊ sos sonos chi apo intesu in cussa sala mi ant fatu sa conca a badidone (F.Arca) Terminologia iscientìfica stz Ètimu ltn. batillum, vatillum Tradutziones Frantzesu baquet, comporte Ingresu bin, strong worry Ispagnolu colodra Italianu bigóncia, tinòzza, fig. fòrte preoccupazióne Tedescu Bottich, Sorge.
cimbèlla , nf Definitzione pistighíngiu, pentzamentu po calecuna cosa / ponnirisí c. po ccn. = leàresi pessamentu pro ccn. Sinònimos e contràrios apinioni, apinnicu, franédiga, intabatzu, pensamentu, pidinu Frases de annus mi agatu in su letu e mi pigu cimbella de is malis de is àterus! ◊ tenemu una cimbella, pentzendi a sa pipia, po cuss'ogu! ◊ ndi portas de cimbellas in conca!…◊ cimbella tengu dèu, ca mairu miu est malàdiu!… Tradutziones Frantzesu souci Ingresu worry Ispagnolu preocupación Italianu preoccupazióne Tedescu Sorge.
franédiga , nf: franériga, frenédiga Definitzione genia de gana e de presse meda o ispédhiu de fàere calecuna cosa Sinònimos e contràrios afródhiu, bermegorru, férnia, furighíngiu, ischecherédhiu, schinitzu / cimbella, pedighinu, pedine, pestighinzu Frases aiat sa frenédiga de ndhe betare cussa cara a ràfias cun sas francas (Ptz.Mura)◊ fit fémina de frenédiga manna e de tichírriu imberriosu, limbori e forroxosa fintzas amoratzendhe ◊ sa zente totinduna aiat leadu sa frenédiga Tradutziones Frantzesu agitation, inquiétude Ingresu restlessness, worry Ispagnolu inquietud, agitación Italianu irrequietézza, preoccupazióne Tedescu Unruhe.
ildínu , nm Definitzione genia de idea, de pentzamentu Sinònimos e contràrios apensamentu, arraolu, pedine, pestighinzu, pispinu Frases pro me no aiat àteru ildinu ◊ batagliendhe sa vida at cuss'ildinu: a betzu, si podet, recuit a ue est nadu ◊ astrintu pro custu ildinu fia che tenatza inglesa (Limbudu) Tradutziones Frantzesu hantise Ingresu worry Ispagnolu obsesión Italianu assillo Tedescu quälende Sorge.
intabàtzu , nm Definitzione genia de pentzamentu, de arriolu Sinònimos e contràrios apinioni, apinnicu, arriolu, cimbella, pedighinu, pedine, pestighinzu Frases tue ti leas intabatzu pro donzi cosighedha (G.Ruju)◊ no ti ndhe les de intabatzu pro s'annada! ◊ ma làssami custu intabatzu! ◊ sa mannedha si aiat leadu tantu intabatzu pro l'asciutare ca fit recuidu tilciulone Tradutziones Frantzesu souci, angoisse Ingresu anguish, worry Ispagnolu preocupación Italianu preoccupazióne, angòscia Tedescu Sorge.
oriólu , nm: arraolu, uriolu Definitzione genia de pessamentu, de pidinu po calecuna cosa chi si timet, o chi si bolet o chi no s'ischit / intrare oriolu a unu = fagher bènnere oriolu, pònnere pidinu a ccn., cumenciare a èssere in pentzamentu Sinònimos e contràrios apensamentu, apinnicu, ildinu, intabatzu, pedine, pedighinu, pestighinzu / afródhiu, finitzu, ischinitzu, pistu | ctr. assébiu, tranchiglidade Frases timendho po tantos oriolos no dhos fidànt solos unu momentu ◊ no ant èssere sos oriolos a lu fàghere incanire! ◊ so in oriolu ca apo intesu s'istria cantèndhemi in cabertura! ◊ como no ti ponzas oriolu in conca, pensa de sanare! ◊ sos oriolos pro muzere e fizos mi leant sa mente e mi ponent in pauria ◊ no l'agatant in àteru oriolu si no de s'imbriagare ◊ su Temo unu tempus poniat oriolu a Bosa Tradutziones Frantzesu hantise Ingresu worry Ispagnolu preocupación Italianu assillo Tedescu quälende Sorge.
pedíne , nm, nf: pedinu, pidina, pidinu Definitzione genia de pentzamentu chi si tenet po ccn. cosa Sinònimos e contràrios apensamentu, apinnicu, arraolu, pedighinu, pestighinzu, revinu, solovu Maneras de nàrrere csn: est unu pedinu (nadu de unu) = ifadosu; fàchere una cosa a p. = bene, cun contivizu; intrare pedine = leàresi pessamentu Frases tota addolimada est sa persone chi pro sa cura li ponet pedinu ◊ lu tenia a pidinu de andhare a fàghere cussu cumandhu ◊ si essis, tene pidinu de torrare! ◊ mama tua ti sighit a pedinu in s'isconsolu ◊ cun cussu pidinu in conca no resesso a drommire ◊ su dutore l'at bisitada cun cuidadu e mudu: in cara si li leghiat però sa pidina e unu belu de suore si est mudadu in gútios Sambenados e Provèrbios prb: chie no at pedinu est ómine mischinu Ètimu srd. Tradutziones Frantzesu anxiété, hantise Ingresu worry Ispagnolu ansia, inquietud, angustia Italianu ànsia, assillo Tedescu Angst, angstvolle Unruhe.
peleài, peleàre , vrb: apeliai, peliai Definitzione pigare pelea, matana, apeleu, múngia faendho cosa; istare a perrica abbetiandho po calecuna cosa chi si bolet Sinònimos e contràrios fadiae, ghimallai, matanare, penai, trumentai / apiliare, pedie Frases o Gesús santu ahi peleadu cantu as pro a mie! ◊ die e note peleo pro sas munzas chi mi leo ◊ za ndhe at peleadu, sa zente, de fàmine, in tempos de gherra!…◊ cantu pensas e faghes e peleas det a sa morte tua terminare ◊ pro èssere abberu ómine, unu depet peleare: sinono it'ómine est?! ◊ a peleare macos bi cheret passéntzia meda ◊ e chie bi la faghet a peleare tota vida zente dorta?! 2. est de diora peliendi po dhi bendi sa domu Ètimu spn. Tradutziones Frantzesu combattre, se fatiguer, demander avec insistance Ingresu to fight, to worry oneself, to ask insistently Ispagnolu pelear, pedir con insistencia, instar Italianu combàttere, affannarsi, chièdere con insistènza Tedescu kämpfen, streiten, sich abmühen, sich ängstigen, um etwas bitten (eindringlich).
pestighínzu , nm: pistichinzu, pistighignu, pistighíngiu, pistighinzu Definitzione genia de pentzamentu, de gana, chi no lassat asseliare po cosa chi si timet, chi si bolet, chi si disígiat o chi si tenet de fàere po apretu o àtera presse Sinònimos e contràrios apensamentu, apinnicu, arraolu, fazellu, ildinu, ispispinzu, pedighinu, pedine, pennítziu / afródhiu, finitzu, furighedha, ischinitzu, pistu, spédhiu, spurtiòciu Frases so nadrendhe in d-unu mare de pistichinzos! ◊ su nàrrere de cudha fémina no lu lassat pasare, li dat pistichinzu ◊ ndhe apo unu pistighinzu, ca no sunt bénnidas ancora!…◊ sa piciochedha est a pistighíngiu ca no tenit isposu ◊ nisciunu como tenet pestighinzu de tribagliare sa terra ◊ apo a pistighinzu chi su grodhe noche mànighet sos anzones ◊ non ti pighes pistighignu, mamma, giai fatzo cummente mi as nau tue! Ètimu srd. Tradutziones Frantzesu tourment, préoccupation Ingresu worry, whim Ispagnolu preocupación, antojo Italianu ùzzolo, preoccupazióne Tedescu Lust, Sorge.
súdha 2 , nf, nm: assudhu, sudhu Definitzione genia de idea, de pistighíngiu, prus che àteru coment'e timendho, pentzamentosu Sinònimos e contràrios idea, pessamentu, pidinu, subrinu, sudhitura, trambúliu Maneras de nàrrere csn: nois za semus in cussa sudha = seus pentzendi própiu cussu, chi est aici, teneus sa própiu duda; pònnere a ccn. in sudhu = fai bènniri sa duda, fai pentzai Frases istexiadu si che est s'amore, ma unu sudhu mi narat chi carchi die…◊ no apo piús sudhu de pesare fizos ◊ cuss'istedhu chi lughet gai est ponzendhe in sudhu s'isciéntzia ◊ ti bido in sudhu, pensosa ◊ no balet chi s'istet in sudha, timindhe fintzas chi la furet s'ària ◊ como chi ndhe apo leadu isperimentu no ndhe tenzo prus sudhu ◊ e ite, in cussa sudha ses? Ètimu srd. Tradutziones Frantzesu appréhension, trouble Ingresu worry Ispagnolu inquietud Italianu apprensióne, turbaménto Tedescu Angst, Beunruhigung.


text:
Luigi Dallapiccola, un musicista europeoTeatro Comunale di Firenze - Fondazione, 67° Maggio Musicale Fiorentino
Un sentito ringraziamento a tutte le Fondazioni, i Teatri, le Istituzioni musicali che ci hanno permesso di pubblicare articoli e saggi di loro proprietà scritti da Sergio. Si tratta di una ricchissima raccolta di oltre 400 pezzi, a lui commissionati a partire dal 1974.
Grazie di cuore a: Accademia Nazionale di Santa Cecilia, Bolzano Festival, Centro Studi musicali” Ferruccio Busoni” ,Festival Verdi, Fondazione Arena di Verona ,Fondazione Accademia Musicale Chigiana, Fondazione Teatro Comunale di Bologna,Fondazione Teatro Lirico Giuseppe Verdi di Trieste,Fondazione Giuseppe Verdi Milano,Fondazione del Maggio Musicale Fiorentino, Fondazione Orchestra Regionale Toscana, Orchestra Sionfonica Nazionale della Rai di Torino, Ravenna Festival,Sagra Musicale Malatestiana di Rimini, Società del Quartetto, Teatro Massimo Bellini Catania,Teatro La Fenice di Venezia,Teatro Lirico di Cagliari,Teatro alla Scala,Teatro Regio di Torino,Teatro Sociale di RovigoMarina Sablich


text:
“Vino & cultura”: in Casteddu adòbios tra arte enologia sarda
In sa Mesa – At a comintzare domìniga 13 de su mese de freàrgiu "Vino & cultura", s'adòbiu casteddaju chi, tra arte e enologia, s'at a isbòligare tra sa "Torre dell'Elefante" e sa "Passeggiata Coperta del Bastione". Su progetu est ghiadu dae "Orientare", s'assòtziu culturale de Casteddu chi at otentu s'incàrrigu dae s'Assessoradu de Cultura e Ispetàculu de sa Comuna de Casteddu.
Cun "Vino & cultura" sighint sas fainas chi interessant a sos logos de sa cultura de sa primu tzitade de sa Sardigna. Unu programma ricu e interessante chi at a èssere fatu cun tres ingredientes de primore: unu workshop, sos tastos e sas bìsitas ghiadas.
Sa primu die de "Vino & cultura", est nàrrere sa domìniga 13 de freàrgiu, at a èssere dedicada a s'aprofundimentu asuba de sa cultura enologica sarda. In prus, pròpiu domìniga 13 arte e binu s'ant a adobiare pro ammustrare sa bellesa antiga de sa tzitade bianca.
Su caminu tra arte e enologia at a incumentzare a sas 10.30 dae sa "Torre dell'Elefante" pro sighire in sa " Galleria dello Sperone". Su tour s'at a serrare in sa "Passeggiata Coperta del Bastione di Saint Remy" cun su tastu de bator binos de sa "Cantine Paùli's". Sas bator etichetas rapresentant bator ampullas ispetziales chi faeddant de Casteddu: "Scorci di Cagliari"; Su Poettu; Molentà; Bastiò; Bon'aria.
A borta de die, imbetzes, s'at a isboligare, paris cun Valeria Pecora, su workshop "150 anni della nascita di Grazia Deledda. Premio Nobel per la letteratura ed esempio di modernità".
A s'adòbiu de domìniga 13 de su mese de freàrgiu ant a sighire sos adòbios de Sàbadu 19, de domìniga 20 e de domìniga 27 de su mese de freàrgiu.
In sos adòbios imbenientes de "Vino & cultura" s'ant a isboligare: su Workshop de fotografia cun Giorgio Marturana (19 freàrgiu a sas 10.30); una passigiada fotogràfica-bìsita ghiada chi at s'iscopu de publicare sas fotografias in su social network "Instagram" (20 freàrgiu a sas 11.00); su tour cun tastos de binos de sa "Cantine Paùli's" de Pauli (27 de freàrgiu a sas 10.30).
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
In Làconi torrat sa “Sagra del Tartufo”
In sa Mesa - In Làconi torrat sa "Sagra del Tartufo", una rassigna gastronomica chi fiat firma dae duos annos pro more de su COVID-19.
Una festa importante, sa chi s'at at isboligare su 19 de su mese de làmpadas chi at a bènnere, una manifestatzione chi ocannu lompet a sa de dòighi editziones.
Sa "Sagra del Tartufo" est organizada dae s' "Associazione Turistica Pro Loco" de Làconi e at sa punna de faeddare de s'importàntzia chi at sa tùvara pro s'isvilupu de su territòriu. Sa sagra, però, at a rapresentare finas s'ocasione pro tastare màndigos acumpridos cun custu produtu de su padente de Làconi, mescamente de su padente a curtzu dae Santa Suia, est a nàrrere de su tretu de terra in ue s'agatat prus tùvara. Tocat a pretzisare ca in Làconi s'agatat massimamente su "scorzone" ("tuber aestivum") o tùvara niedda de istiu, unu produtu chi coghet tra su mese de làmpadas e su mese de cabudanni. Semper e cando, in su sartu de Làconi s'agatant peri àteras ratzas de tùvara, mescamente su "bianchetto" o "marzuolo" ("tuber borchii"), chi creschet dae su mese de ghennàrgiu a su mese de abrile; su "Nero di Norcia (tuber melanosporum)", chi coghet a incumentzare dae sa fine de su mese de ladàmine, e in fines su "tartufo nero d'inverno" ("tuber brumale") chi si podet regollire dae su mese de ghennàrgiu a su mese de martzu.
Sa "Sagra del Tartufo 2022" s'at a isboligare in su tzentru istòricu de Làconi. In programma b'at a àere finas unu pràngiu cun màndigos fatos cun sa tùvara, cun pane, casu, frùtora, abba o binu. S'at a mandigare dae sas 13.00.
Sa manifestatzione at a incumentzare a sas 9.00 cun s'abertura de sos "stand" de enogastronomia e sos “stand” de artesanadu. A su matessi oràriu ant a incumentzare finas sas bìsitas ghiadas, mentras a sas 9.30 in su "Cineteatro De Andrè" s'at a isboligare su cunvegnu "Il tartufo sardo: tutela e valorizzazione". Ant a leare parte a su cunvegnu sos espertos de tùvara, sas istitutziones e sos assòtzios.
No est totu. Sa "Sagra del Tartufo 2022" de Làconi at pensadu peri a sos pitzinnos. A sas 17.00, difatis, at a incumentzare “Baby Fun”, cun ispetàculos e animatzione pro pitzinnos e famìlias.
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
Distributzione abba comunale pro impreu agrìculu
S’amministratzione comunale dat a ischire chi sunt abertas sas manifestatziones de interessu pro àere abba a impreu agrìculu.
Totu sos pastores o massajos chi nd’epant bisonzu, residentes in su comune de Bessude, podent fàghere dimanda a su protocollu de s’ente. Su modellu si podet isgarrigare dae su situ de su Comune a s’indiritzu: http://www.comune.bessude.ss.it/.
S’abba, pro impreu agrìculu o pro dare a bufare a sos animales, s’at a pòdere leare dae su putu Comunale de Carrela de Santa Maria. In fatu a sas manifestatziones de interessu s’Ufìtziu Tècnicu at a fàghere su calendàriu e at a comunicare sas cantidades chi si podent prelevare.
Sa Cumpanniade sos Barrantzellos at a fàghere sos controllos de sas autorizatziones e de sa cantidade de abba leada.


text:
Su Hobbit
Articulu in nugoresu
Su Hobbit (in limba orizinale The Hobbit o There and back again, ovverosiat "tucàda e torràda") est unu romantzu fantasy chi John Ronal Ruel Tolkien aìat iscrittu e prubicau pro sa prima bìa in su 1937. Su sichidore suo at a esser Su Sennore de sos Aneddos (The Lord of the Rings).
Su romantzu tenet unos cantos elementos de importu, chi si acatant in sos ateros traballos de Tolkien in supra de sa Terra de Mesu: s'Unicu Aneddu at a essere su tema tzentrale de Su Segnore de sos Aneddos, mentras chi sas ispadas elficas anticas de Gondolin nos torrant a ammentare su chi contat su Silmarillion. Su tema de s'eroismu est tzentrale, ca su romantzu in medas lu ant bìdu comente una metafora de sa Prima Gherra Mundiale, in ube massajos e zente de campagna in generale fit ghetada in su trintzeramentu nande chi sa gherra fit "atzione eroica".
Su Hobbit e sos ateros duos libros postos a pare fachent un'unicu contu chi addurat pro totus sas bator Eras chi Tolkien si aìat immazinau. In sa Prima Era, chi contat su Silmarillion, b'at sa cosmogonìa, sa genesi de sas ratzas (posta a banda cussa de sos Hobbit) e su chi zirat in tundu a su primu Segnore iscùru, Melkor; in sa de duas, chi nde contat s'appendice a Su Segnore de sos Aneddos e a s'Akallabêth (parte de su Silmarillion), b'at s'artziada e sa ruta de su regnu de sos Omines de Nùmenor e sa sestadura de sos Aneddos de sos Elfos, in ube los azuat Sauron, novu Segnore iscuru poi ispèrdiu chin s'alliantzia manna tra Omines e Elfos. In sa de tres, chi nde contant siat su Hobbit siat su Segnore de sos Aneddos, b'at sa reconchista de s'ascusòrju nanicu chi aìat furau Smaug e sa gherra de s'Aneddu, torra contr'a Sauron. In sa de bator, chi no nde contat perunu libru, sos Omines picant su podere in sa Terra de Mesu acabande a sas ateras ratzas.
Istoria[modìfica | modìfica su còdighe de orìgine]
Su maghiàrju Gandalf, paris chin trèichi nanos, fachet bìsita a Bilbo Baggins, unu hobbit chi vivet in Hobbiville, in sa Contea, e li ispiegat chi custos nanos, chi los cumandat Thorin Iscududechèrcu, bolent torrare a conchistare su regnu de Erebor, sa domo chi tando fit issoro in antis chi lìlla furèsit s'iscurtone Smaug. Gandalf lu arròlat che iscassinadore, ca est bravu a iscassinare, e sos cumpanzos li promittint su de batordichi de s'ascusorju chi est in sa muntagna. Bilbo, comente totus sos hobbit, est unu chi li piachet abbarrare in dommo fughinde su periculu, ma dorminde e pipande, ma a sa fine lu cumbinchent e tando tucat chin sos nanos. A pustis de unu muntone de avventuras, sos cumpanzos arribant a Erebor e la illìberant dae su iscurtone. Bilbo ch'at a torrare a domo ricu e chind unu aneddu de cabàle mannu.
Bibliografia[modìfica | modìfica su còdighe de orìgine]
- Stefania Carta e Ilaria Carta, S’Alfabetu de sos Hobbit, Cuartu Sant'Aleni, Alfa Editrice, 2021, ISBN 978-88-86167-29-1.


text:
Trastos chi produent sonos
Sos istrumentos musicales de sa traditzione (e sa mùsica chi lis pertocat) in dies de oe sunt galu afitianados in sas comunidades sardas. Finas a pagu tempus faghet non bi fiat momentu de su tziclu de s'annu e de su tziclu de sa bida ue non s'impreaiat un'istrumentu musicale.
Sos istrumentos musicales de sa traditzione (e sa mùsica chi lis pertocat) in dies de oe sunt galu afitianados in sas comunidades sardas. Finas a pagu tempus faghet non bi fiat momentu de su tziclu de s'annu e de su tziclu de sa bida ue non s'impreaiat un'istrumentu musicale.
Fintzas si sa sotziedade e s'economia sardas sunt mudadas in sos ùrtimos chimbanta annos, in biddas medas, a s'ispissu, agatamus ocasiones, funziones religiosas, festas o sagras de sas biddas, cojuos, adòbios intre amigos e àteras festas, ue s'ascurtant e si bivent cuddas sonoridades de sos istrumentos traditzionales.
Su de connòschere sos istrumentos sebestende•nde sas tècnicas de costrutzione, sos materiales impitados, sas ocasiones de impreu, sos repertòrios, sos sonadores, sa balia e s'isparghidura geogràfica, sa terminologia de su logu e gasi sighende, permitet de compidare a prou de comente una comunidade faghet mùsica. Gasi, in su matessi tempus, si podet analizare s'evolutzione de su sistema econòmicu-sotziale suo, cumprendende duncas sas trasformatziones chi bi sunt in dae segus de sos mudòngios culturales e de sa manera de bìvere.
Ogni bidda tenet carchi istrumentu musicale (e sos repertòrios e sas ocasiones de impreu chi lis pertocat) e los aprètziat comente chi esserent suos, finas si sunt belle che pare a cuddos de sa bidda lacanàrgia. Finas cando s'agatant currispundèntzias organològicas, semper b'ant a èssere piessignos locales chi atenent, si no a àteru, a sas definitziones linguìsticas o a sas paràulas tecnicas ligadas a s'impreu. A esempru sa rana de canna (o de tàula), paris cun sa matraca e sas taulitas, sunt impreadas meda in Chida Santa: cunforma a sa bidda est cramada "arranedda, 'urraiola, furriadorza, furriolu, rana, rèula, riu-rau, stroci arrana, tittiolu, tzacarredda, tzirriaiolu", e gasi sighende. Su matessi pro su "scacciapensieri", istrumentu impreadu galu meda in totu sa Sardigna, chi tenet nùmenes diferentes: "trunfa, trumba, chitarredda a buca, sona•sona, tzampurra, biurdana, ribelvia" etc.
Paritzos istrumentos chi sunt iscumpartos in s'àmbitu de sa mùsica traditzionale benint impreados in sos ispetàculos de folclore o in àteros gèneres musicales (tipu su jazz, sa world music). In sas festas patronales, in sas festas campinas e a Carrasegare, in biddas medas de Sardigna, est normale in totu a ascurtare mùsicas istrumentales. Sas ocasiones leadas a preferu sunt sas sagras mannas regionales ue s'adòbiant sos grupos folclòricos, comente sa sagra de Santu Efis in Casteddu (1 de maju), Sa Cavalcada Sarda de Tàtari (sa penùrtima domìniga de maju), sa sagra de su Redentore in Nùgoro (sa penùrtima domìniga de austu), sa sagra de sos agrùmenes de Muravera (metade de Abrile). Sunt annoditadas sas regortas de istrumentos musicales sardos in Nùgoro, costoidas in su Museu de sa Bida e de sas Traditziones Populares Sardas e in Tadasuni, in su Museu privadu "don Giovanni Dore". In prus, paritzos istrumentos sardos sunt costoidos in sa Discoteca de Istadu de Roma.
Consulta la scheda del Museo della Vita e delle Tradizioni Popolari Sarde di Nuoro
Consulta la scheda del Museo Don Giovanni Dore di Tadasuni
Visita il sito della Discoteca di Stato di Roma
Bibliografia
G. Dore, Gli strumenti della musica popolare della Sardegna, Cagliari, 3T, 1976;
Sonos. Strumenti della musica popolare sarda, a cura di G.N. Spanu, Nuoro, ISRE-Ilisso, 1994 (con CD allegato).


text:
Elettricità de su calore de iscartu po Climeon: mi’ ue scommettono Bill Gates e Jeff Bezos
Si mutit Climeon e isvilupat tecnologias modulares scalabili chi trasformant s’energia geotermica in elettricità. Sa cumpangia faghet riferimentu a Baseload Capital e at intzitadu meda riellu in su mundu de sa green economy.
Su potentziale de su progetu est istraordinàriu, bidu chi metade de s’energia generada in totu su mundu ogni die andat dispersa in s’ambiente. L’ischint bene fintzas a sa Breakthrough Energy Coalition, sotziedade chi annovera membros comente a Bill Gates e Jeff Bezos e chi finàntzia tecnologias pro sa decarbonizzazione, pronta a investire 12,5 milliones de dollaros subra Baseload Capital.
‘Heat Power’, energia rennoaditza cun su calore de iscartu
Sa tecnologia Climeon trasformat su calore in elettricità, pro mèdiu de unu tzìrculu virtuosu chi reduit sos isprecos. Tres sos setores printzipales de riellu: b’ant s’indùstria grae, sos trasportos bia mare e su geotermico.
SOS mòdulos de s’azienda, mutidos ‘Heat Power’ mesurant duos metros cuadrados e chessint a prodùere finas 150Kw de energia, s’ecuivalente pro alimentare 250 domos europeas mèdias.
Energia rennoaditza, comente a funtzionat unu tziclu de unu mòdulu Climeon Heat Power. Su tziclu semplificadu de unu mòdulu Climeon Heat Power. Puntu a fortza de Climeon est sa scalabilità: ogni unidade permitet de adatare sa portada a sas diversos bisòngios. Carchi mòdulos Cliemon, pro esempru, benint giai impreados in sas naves mercantiles de grussas dimensiones, isfrutende s’a beru grande cantidade de calore chi custos motòrios gènerant.


text:
Frammenti di un processo sommario, e della condanna di un canonico sardo, pronunziata dal vescovo della antica Diocesi di Sorres in Sardegna.
(1432 e 1433. – 8 Febbraio, 7 Marzo, e 17 Aprile).
Da un Codice cartaceo dell’antica Diocesi di Sorres (1).
1.° Frammento
Nos Stephanus (2) Dei et Apostolice Sedis gratia Episcopus Sorranus apende dadu cumandamentu ad su Reverendu Anghelu Sassu Vicariu nostru qui depiat examinare bene et diligentemente a canonico Marchuçu de Lacon subra su acursu quali hant achatadu sos homines de Jave (3), et subra su apostu qui li hant factu chussos frades Porcelas pro cussu fatu in su quali lu hant achatadu.
Sendo su venerabile homini Anghelu Sassu Vicario nostru cum su venerabili homini Archipredi Johanni Solinas et su Scrianu nostru in sa villa de Buruta (4) ço est in sa Ecclesia de Sancta Madalena su vicariu nostru setidu pro tribunali in sa sedia nostra luhant examinadu, et issu ditu canonicu Marchuçu hat confessadu de ore suo qui sa femina qui andait a domo sua ço est a su monasterii a lumen de boddire petrosimulu (5) et tentandolu su dimonio apit a fagher duas vias cum issa in pechadu et custu hat confessadu in presentia de su Vicario et de su Archipredi et de su scrianu comente paret (6).
2.° Frammento
…. (7). Enormis et detestabilis rebellionem et inobedientiam jaculo excomunicationis sentantiae late in qua Cononichus nostrae Dioecesis Marchus de Lacon jamdiu stetit et perseveravit atque perseverat tamquam non timens Deum nec Ecclesiam sacrosanctam per primum respuens temerario ausu suo qui moderamine xane professionis preseposito et rejecto et ita sit quos ipse canonicus prenotatus per nos admonitus una cum consilio Reverendissimi Domini Archiepiscopi Turritani quatenus se transferre deberet palam Romam ad impetrandam salutarem veniam suorum scelerum de quibus veritas aperte constat et de quibus non est nobis posse autem qua fungimur si tamen veniam perhabere prestito per eum nobis coram domino archiespiscopo facturum et sic se cum juramento promisit ex alio capite tamquam perseverans de male in pejus contra suum juramentum Romam ex hoc accedere non curavit neque curat sed potius residet fugitivus rebellis et excomunicatus in Monteleone castro vestre Diecesis et ut audivimus ibi audet nepharie in divinis officiis se immiscere quem non volentes cum tanto conscientie gravamine tolerare scripsimus Venerabili Canonico Domino Matheo Rectori Ecclesie Sancti Stephani in loco dicto Castri Montisleonis quatenus ipse Canonicus supradictus nostri parte vellet pro laude Christi et juris et justitie sublevando favorem admonire quatenus ad dies sex a die admonitionis continumerandos debeat coram nobis ipse Canonicus Marchus de Lacon comparere per primo, secundo et tertio, mox responsurus et dicturus quidquid voluerit in causis suis debite et licenter et quod precitata dicta admonitio velit et debeat tractare et fugere ipsum predictum Canonicum Marchucium tamquam rebellem et excomunicatum et totaliter ab Ecclesia Dei dimissum et segregatum et prout in dictis nostris literis quorum tenorem pronunciamus vos in juris et justitie ministrare pro more attendere requirimus et ortamur quatenus prefatum dopnum Canonicum Matteum vestre Diecesis conferentem per vestras literas specialiter et expresse hortari et monere velitis ut que per nostras literas sibi directas recenter et debite postulavimus ad implenda contra dictum Canonicum rebellem Marchucium et excomunicatum ex vestri parte mendare debeatis plenarie excomunicationi ne dictus rebellis et excomunicatus suis sceleribus glorietur sed potius delicta flere cogatur ut discat afflictione dignus despecionibus anime sue persequi remedium salutare quod sprevit dum se viderit adminiculo et favoribus admodo turpiter et nefarie subclamari in contemptum Dei et Ecclesie. Datum Sassari MCCCCXXXII die VIII Februari.
3.° Frammento.
Die VII mensis Marcii 1432. Nos S. (Stephanus) Dei gracia et Sedis Apostolice – est istadu cumendadu dae su Vicariu nostru a Calonigu Marcuçu de Lacon qui per ispaciu de dies XV depiat quirquare naviliu de andare a Roma et ostendere se dae nantis de su summu penitencieri segundu qui in su processu su quali portat si contenet et in quantu no qui siat privadu dessu beneficiu segundu qui in su dictu processu si contenet fuit presentadu sa die subrascripta dae nantis de dominu Valentinu Ispanu majordomu de Messer Nicolosu (8) et de Antoni de Campu et de Ursu Casili et de Ignatiu Doria (9) et de Joanne Seche et de Preideru Franciscu Pintus et de Jaghanu (10) Andria et de Morocho et de Joanne de Ardiconi sisili fuit dadu custu processu qui per ispaciu dessu dictu tempus assignadu deberet andare segundu qui li est consignadu et in cantu no cadet in sa pena suprascripta (11).
4.° Frammento.
A dies XVII de Aprile MCCCCXXXIII. – Predi Marchuçu de Lacon in sa villa de Jave hat missu errore et schandalhu in sa villa supradicta et est acaptadu de nocte tempus in domo de sa comare in jupone discortesimente secundum qui si apparet in su processu qui Messer Nicholas hat factu et vogadu de pare su maridu cum sa mugere et vogadu samben anchu Nois si lamus tentu in sa villa de Buruta per presoneri algunu tempus apustis si lamus portadu infinis ad Sassari infinis ad sa prexione de Messere su Archiepiscopu et cum pregherias dessu Reverendo Archiepiscopu et de ateras bonas persones lamus vogadu dai prexione et si lamus accomandadu segundu qui nos at dimandadu de gratia qui istaret in domo de Marchu Jdau et qui non si deveret ispartire ad minus de licentia nostra de qui nois li amus dadu cumendamentu sendo in Sassari qui in ispatiu de VI… absolutione dai su Sanctu P. (12).
5.° Frammento.
A dies XVII de aprile de MCCCCXXXIII. Nos Stephanus Dei et Apostolice sedis gracia Episcopus Sorrensis – Amus factu capitulu in sa Ecclesia de Sancta Maria Magdalena de sa villa de Buruta subra su factu et convenientia de Predi Marchuçu de Lacon de sas disobedientias qui issu at factu et non at bolfidu obedire su cumandamentu qui nois sili amus dadu de andare et battuiri sa absolutione dae su Sanctu Padre et de ateros cumandamentos secundu qui si aparet in su registru silu privamus dessu beneficiu et qui siat privadu dae sa die supradicta de su beneficio suprascripto in presentia dessu Archipredi Johanne Solinas Canonicus Anghelu Sassu Vicario de Sorra Canonicus Barnabo Muschian Canonicus Paulu Pinna Canonicus Antoni de Serra per parte de Canonicus Gantine de Nula Predi Francu per parte de Canonicus Saturninu Iscanu Andria Rectore de sa villa de Totorache (13) Predi Georgi de Nayçan per parte de Canonicus Iohanne çauca Canonicus de Camara Predi Gayni Pinna de Sassari pro parte de Canonicus Barysone de Serra (14).
(1) Questo Codice esisteva, dopo la soppressione della Diocesi di Sorres, nell’Archivio Arcivescovile Turritano. I frammenti che pubblichiamo ci furono comunicati nel 1841 dal diligente e benemerito illustratore delle antichità sarde R. Giovanni Spano, Professore di Scrittura e di lingue orientali nella R. Università degli Studi di Cagliari, il quale li estrasse dallo stesso Codice che dall’Archivio Turritano andò a riposare nella Biblioteca Bailliana.
(2) Stefano era nato in Sardegna; fu prima Abate del Monistero di S. Maria de Paludibus, e quindi creato Vescovo di Sorres. Il Mattei posticipa erroneamente, di sei anni almeno, la elezione di Stefano al detto Vescovado; dicendola avvenuta nel 1438. Egli era già morto nel 18 maggio 1440. (Ved. Mattei, Sard. Sacr. fol. 232, e Bremond, Bullar, o. P. Tom. III. pag. 226).
(3) Jave; odierno villaggio di Giave.
(4) Buruta; attuale villaggio di Boruta.
(5) A lumen de boddire petrosimulu; espressione metaforica, che tradotta letteralmente in italiano direbbe – apparentemente per raccogliere prezzemolo; perciocchè quella femmina, al di fuori, ed agli occhi altrui (a lumen), mostrava di entrare nel cortile del Monistero per un fine; ma in segreto, in cuor suo (contrapposto di lumen, ossia luce), vi entrava per un altro.
(6) La sostanza di questo Frammento si è, che il canonico Marcuccio di Lacon fu sorpreso in atti sconvenienti con persona di diverso sesso da certi fratelli Porcela; che ciò saputosi dal Vescovo di Sorres, costui mandò al suo Vicario di accertare il fatto; e che il detto Canonico confessò, essere stato tentato dal demonio, ed aver peccato carnalmente due volte con una donna.
(7) Questa lettera del Vescovo Stefano manca della intitolazione: evidentemente però fu diretta al Vescovo, dal quale dipendeva la parrocchia del villaggio e castello di Monteleone, poichè il Vescovo Stefano gli dice fra le altre cose, che il Canonico Marco di Lacon erasi rifuggito in Monteleone castro vestre Diecesis, e chiama Canonicum vestre Diecesis il Canonico Matteo, rettore (parroco) di detto luogo di Monteleone. Il compendio poi di questa stessa lettera si riduce a questo: che il Canonico Marco di Lacon, riconosciuta e provata la sua colpa, aveva promesso al suo Vescovo e all’Arcivescovo Turritano di trasferirsi a Roma per chiederne l’assoluzione, confermando la sua promessa con giuramento; che invece era fuggito al castello di Monteleone: che colà osava celebrare i divini uffizi, benchè fosse scomunicato; che il Vescovo di Sorres lo aveva fatto ammonire dal Canonico Matteo, parroco (rettore) di Monteleone, ordinandogli di comparire alla di lui presenza, onde dare le sue discolpe, se ne avesse, trattandolo però di ribelle, e di scomunicato; e che in aggiunta al già operato, il Vescovo Stefano scrivea la presente lettera al Vescovo, nella di cui Diocesi era la parrocchia di Monteleone, informandolo di ogni cosa, e richiedendolo di far eseguire dal Canonico Matteo quanto con sue lettere gli aveva recentemente ed efficacemente ordinato. La lettera è scritta, come si vede, in latino assai scorretto nell’ortografia (colpa senza dubbio dell’amanuense); ma nella sua sostanza è una prova dello zelo che i Vescovi sardi di quel tempo adoperavano per correggere i costumi del Clero da essi dipendente.
(8) Micolosu, cioè Nicoloso Doria, Signore di quel castello, che vi facea residenza. Egli vi fu poi assediato nel 1434 dagli Aragonesi, e vi si difese valorosamente per due anni; ma finalmente dovè calare gli accordi e cederlo ai suoi nemici. Ved. sopr. Cart. n.° XV in not.
(9) Ignazio Doria era probabilmente qualche congiunto di Nicoloso Doria, Signore del luogo.
(10) Jaghanu. Significa propriamente Ostiario, essendo che il sardo jagha corrisponde al latino janua, ed ostium. Attualmente jaghanu, e jaghani soglionsi chiamare il sacristano, e sacristani minori, che con più speciale vocabolo gli Algheresi chiamano monasill o monasills.
(11) Questo frammento scritto in lingua sarda contiene la citazione, che fu fatta al Canonico Marcuccio di Lacon nel castello di Monteleone, a presenza delle persone nel medesimo nominate, fra le quali è notata come principale Valentino Spano maggiordomo di Messer Nicoloso Doria, affinchè nel termine di giorni quindici cercasse imbarcazione per Roma, onde farsi assolvere dal Gran Penitenziere, sotto pena di privazione del beneficio.
(12) Il frammento 4.°, sovra riportato, è il racconto di tutto ciò che il Canonico Marcuccio di Lacon fece, dappoichè fu citato a comparire. Egli in effetto era partito dal castello di Monteleone, e si era presentato al suo Vescovo, il quale lo aveva tenuto prigione, prima in Boruta, e poi in Sassari. Per preghiera dell’Arcivescovo Turritano, e di altre notevoli persone, lo fece mettere in libertà, ma con promessa di non dipartirsi da Sassari, e di procurarsi intanto imbarco per Roma, onde farsi assolvere dal Papa nello spazio di sei mesi almeno. Ma il prete Lacon pare che fosse già incallito nel mal costume, poichè fuggì di nuovo da Sassari e sen n’andò al villaggio di Giave, dove pose discordia tra una sua comare e il di lei marito, e fu trovato pure senza sottana e col solo giustacuore (jupone), nè molto decentemente (discortesimente), in casa della comare medesima, e per sopraggiunta ferì, cavò sangue (at vogadu sambeu) a qualcuno; del che tutto si era fatto formare il processo da Nicoloso Doria, signore eziandio del luogo di Giave, dove questi fatti accadevano. Per le quali cose tutte il Vescovo lo privò poi subito del benefizio di cui godeva. Poco importanti in se stesse sono queste notizie; ma possono servire per dare un’idea della disciplina ecclesiastica di quei tempi nell’isola, e del modo e delle forme con le quali i Vescovi esercitavano la propria autorità, e punivano i sacerdoti, i quali si dipartissero dai doveri del proprio stato.
(13) Totovache; villaggio ora distrutto.
(14) In questo 5.° ed ultimo frammento si contiene la pronunzia solenne della privazione del beneficio pronunciata dal Vescovo di Sorres in presenza del suo Capitolo contro il Canonico Marcuccio di Lacon.


text:
Sa colonna sonora
Intervista a Andrea Granitzio e Emanuele Contis. di Tore Cubeddu
ALLA FINE DELL'ARTICOLO LA TRADUZIONE IN ITALIANO
Cando ancora in su cinema italianu s'iscenegiadura fiat iscrita segundu su formadu in duas colonnas (comente in su fòlliu a protocollu de sas iscolas superiores), una visiva e s'àtera sonora, su nòmene e su ruolu de sa “colonna sonora”, finzas in sa pàgina, fiat craru.
Como, cando si leghet una iscenegiadura a "s'americana", sos sonos e sa mùsica non sunt postos in evidèntzia e puru, oe prus de eris, totu sas pellìculas tenent unu acàpiu mannu a sos sonos e a sas compositziones chi nde acumpàngiant su ritmu.
Cantos film sunt abarrados istòricos pro more de sas mùsicas chi nde ant acumpangiadu sas immàgines? Pentzade a "The Graduate" cun sas musicas de Simon e Garfunkel, a "Philadelphia" cun sas mùsicas de Bruce Springsteen, a "The Godfather", a sos sonos de Badalamenti in "Twin Peaks".
In Sardigna de composidores bravos meda chi traballant in su cìnema nde at semper de prus: Stefano Guzzetti, Frantziscu Medda, Mauro Palmas, Emanuele Contis, Andrea Granitzio e àteros.
Chida passada, in su Skepto Film Festival, est istadu presentadu su film nou de Jacopo Cullin, chi semper de prus est afirmandesi comente regista cinematogràficu, non solu comente atore. Sas mùsicas ispantosas de custu traballu nou de Cullin sunt de Contis e Granitzio, duos musitzistas bravos meda, chi in custos annos si sunt fatos a connòschere pro sas collaboratziones de importu e cun su discu "Àghera".
A issos amus preguntadu ite cheret nàrrere oe a fàghere mùsicas pro su cìnema.
Emanuele: A fàghere mùsica oe est una impresa chi tocat a bi tènnere coràgiu meda, a fàghere mùsica pro sas immagines, duas bortas. Ma si est una de sas cosas chi t'agradat a fàghere, chircas de la fàghere a sa mègius manera. Custu cheret nàrrere finas ca tocat a gherrare pro otènnere sos reconnoschimentos giustos, ischende ca in Sardigna su setore audiovisivu diat a èssere una resursa de importu mannu.
Tenides modellos chi bos ispirant in su traballu chi faghides?
Andrea: Sos mastros sunt Rota, Morricone, J.Williams e sos chi ant cambiadu su ruolu de sa mùsica a intro de s'indùstria cinematogràfica. A issos tocat su mèritu mannu de àere iscritu temas gasi bellos de los fàghere èssere indipendentes dae sas immàgines. Antzis, registas meda depent a sas mùsicas parte de sa glòria insoro.
Cantu contat una mùsica bella in unu film?
A: Pro chie iscriet mùsica? Est a fundamentu! Sa mùsica diat a dèpere contare su chi non si podet nàrrere, podet caraterizare una iscena in maneras opostas, creare tensione o distensione, fàghere èssere drammàtica o còmica una iscena, o a s'imbesse.
Una mùsica iscrita bene, e prus che totu iscrita pro su film, si depet intritzare cun sas immàgines, gasie comente sos personàgios intrant in relatzione intre issos in s'isvilupu de su film.
E: Provade a abbaidare "Shining" in s'iscena de su corridòiu e a cambiare sos arcos in su sutafundu cun una polka e a pustis ais a tènnere sa dimostratzione de cantu contat sa mùsica giusta.
Cantu est reconnotu, in onni sensu, su ruolu de chie iscriet sas mùsicas?
A: Solu a livello artos, si nono est difìtzile a tènnere cunsideratzione, a s'ispissu sa mùsica est bida prus comente mèdiu pro sighire sos diàlogos o acumpangiare paisàgios. Sa cosa prus fàtzile est duncas a pònnere mùsicas chi esistint giai o chi non tenent relatzione peruna cun sas immàgines (su chi importat est a non tènnere mudìmine). Cando sutzedet custa cosa est su film a nde pagare sas consighèntzias. Nois amus tentu sa fortuna manna de traballare cun registas sensìbiles a custu aspetu e amus cumpònidu mùsicas solu a pustis de àere chistionadu, a bortas discùtidu, subra chistiones chi pertocant a sos personàgios o s'isvilupu de s'istòria contada dae sas immàgines. Creo chi custa siet s'ùnica manera pro fàghere torrare paris immàgines e mùsica.
A fàghere su musitzista campandesi, in custu tempus, est difìtzile meda. Esistint prospetivas professionales in custu setore?
E: Tzertu ca esistint, nde so seguru. Su traballu nostru est finas cussu de mustrare semper s'importàntzia de fàghere cultura e sa possibilidade chi b'est de fàghere girare s'economia paris a s'arte. S'ùnica àndala est cussa de traballare castiende a in antis e semper a sa mègius manera pro pòdere ofèrrere unu produtu chi siet su mègius possìbile. Prima o a pustis su traballu at a èssere pagadu.
Cantu diat a contare a sighire a fàghere sistema in su setore artisticu, de sa mùsica e de sos audiovisivos pro garantire a possibilidades de traballu a totus e ite si diat a pòdere fàghere?
E: In su setore nostru, mancari in piticu, semus giai aplichende su sistema de sa retza. Sa carriera musicale chi nos at fatu a connòschere musitzistas meda e sa funtzione nostra de èssere nou, nos permitet de nos pònnere in collegamentu cun personas meda chi mancari non diant àere pigadu parte a tzertos progetos, e mancari diant èssere abarradas in su setore insoro. Custu permitet de ofèrrere prus calidade in su produtu finale. Est comente chi siet una bistimenta fata a mesura.
Pro cantu pertocat a su setore de audiovisivu, semus giai in una retza de atores, registas, musitzistas, fotografos e artistas chi tenent unu talentu mannu e una visione crara de su chi si diat a pòdere fàghere. Su chi mancat est su reconnoschimentu giustu pro su traballu nostru, su chi nos diat a permìtere de sighire a cumbàtere e non si nche andare dae inoghe.
De cale film bos fiat piàghidu a iscrìere sas mùsicas?
Nos fiat piàghidu a iscrìere sas mùsicas de “The Lord of the Rings”, ma at fatu unu traballu gasie bellu su senn. Howard Shore chi diat a èssere unu pecadu a las cambiare.
Pro cale autore contemporàneu bos diat piàghere a traballare.
In Itàlia nos fiat piaghidu meda a traballare a sas mùsicas de "La Grande Bellezza" de Sorrentino: cando una istòria est cumplicada, s'isfida est a resèssere a agatare su filu musicale lineare.
Autore "istràngiu" Pedro Almodovar o finas Krzystof Kieslowsky (autore, intre sas àteras cosas, de sa trilogia "Film Blu", "Film Bianco" e "Film Rosso") mancari chi siat mortu in su ’96.
La colonna sonora
Intervista a Andrea Granitzio e Emanuele Contis. di Tore Cubeddu
Quando ancora, nel cinema italiano, la sceneggiatura era scritta secondo il formato in due colonne, una visiva e l'altra sonora, il nome e il ruolo della “colonna sonora”, anche nella pagina, era chiaro. Ora, quando si sfoglia una sceneggiatura “all'americana”, i suoni e la musica non sono in evidenza, tuttavia, oggi più che in passato, tutti i film hanno un forte legame con i suoni e le composizioni che ne accompagnano il ritmo. Basti pensare a quanti film sono entrati nella storia per via delle musiche che ne hanno accompagnato le immagini: "The Graduate" con le musiche di Simon e Garfunkel, "Philadelphia" con le musiche di Bruce Springsteen, "The Godfather", i suoni di Badalamenti in "Twin Peaks".
Anche in Sardegna i sono sempre più compositori di grande qualità che lavorano nel cinema: Stefano Guzzetti, Frantziscu Medda, Mauro Palmas, Emanuele Contis, Andrea Granitzio e molti altri.
La scorsa settimana, allo Skepto Film Festival, è stato presentato il nuovo film di Jacopo Cullin, che si sta affermando sempre più come regista cinematografico, oltre che come attore. Le musiche meravigliose di quest'opera di Cullin sono di Andrea Granitzio e Emanuele Contis, due musicisti eccezionali, che in questi anni si sono fatti conoscere con diverse collaborazioni importanti e con il disco Àghera.
A loro abbiamo chiesto cosa significa oggi fare musica per il cinema.
Emanuele: Fare musica oggi è un impresa molto coraggiosa, fare musica per immagini poi, lo è due volte. Ma è tra quelle cose che ami fare e che, quindi, cerchi di fare nel modo migliore possibile. Questo vuol dire anche portare avanti ogni giorno la battaglia per ottenere i giusti riconoscimenti, con la consapevolezza che in Sardegna il settore audiovisivo sarebbe una risorsa importantissima.
Avete dei modelli di riferimento?
Andrea: I maestri sono Rota, Morricone, J.Williams e gli altri che hanno cambiato il ruolo della musica nell’industria cinematografica. A loro il grandissimo merito di aver scritto temi tanto belli da renderli indipendenti dalle immagini. Anzi molti registi devono alla loro musica gran parte del proprio successo.
Quanto conta la musica in un film?
A: Per chi scrive musica? Fondamentale! La musica dovrebbe raccontare il “non detto”, può caratterizzare una scena in modi opposti, creare tensione o distensione, rendere drammatica una scena comica o viceversa. Una musica ben scritta, e soprattutto scritta per il film, deve intrecciarsi con le immagini così come i personaggi si relazionano tra loro nello sviluppo del film.
E: Provate a guardare "Shining" nella scena del corridoio e a sostituire gli archi stridenti in sottofondo con una polka e avrete una dimostrazione di quanto conti la musica giusta.
Quanto è riconosciuto, in ogni senso, il ruolo di chi scrive le musiche?
A: Solo ai massimi livelli, per il resto è difficile avere considerazione, spesso la musica è intesa come tappabuchi tra un dialogo e l’altro o per accompagnare paesaggi. La cosa più facile è quindi mettere musiche preesistenti oppure dei temi che spesso non hanno alcuna relazione con le immagini (l’importante è non avere silenzio). Quando questo accade è proprio il film a pagarne le conseguenze. Noi abbiamo avuto la fortuna di lavorare con registi sensibili a questo aspetto e abbiamo composto le musiche solo dopo aver dialogato, talvolta discusso, su dettagli e sfumature legate ai personaggi e allo sviluppo della storia raccontata dalle immagini. Credo sia questo l'unico modo efficace per far combaciare immagini e musica
Essere musicista e vivere di questo lavoro, di questi tempi, è molto difficile. Esistono prospettive professionali in questo settore?
E: Certo che esistono, ne sono sicuro. Il nostro lavoro è anche quello di dimostrare continuamente l’importanza di fare cultura e il ritorno economico che ne deriva ogni volta che fai girare l’arte. L’unica via è quella di lavorare a testa bassa e sempre al meglio per offrire il miglior prodotto possibile. Prima o poi il duro lavoro pagherà.
Quanto è importante fare sistema nel settore artistico, nell'ambito della musica e dell'audiovisivo, al fine di garantire opportunità di lavoro a tutti e cosa si potrebbe fare?
E: Nel nostro piccolo settore stiamo già applicando il sistema “rete”. La carriera musicale ci ha portati a conoscere un’infinità di musicisti e la nostra funzione di “nodo” ci permette di mettere in collegamento molte persone che difficilmente avrebbero preso parte a certi progetti, rimanendo magari legate al proprio settore specifico. Questo offre sicuramente una maggiore qualità del prodotto finale. E’ come un abito su misura.
Per quanto riguarda il settore audiovisivo, siamo già una rete tra attori, registi, musicisti, fotografi e artisti con un talento enorme e con la visione chiara di quello che si potrebbe fare. Quello che manca è il giusto riconoscimento per il nostro lavoro, per combattere ogni giorno l’idea di mollare tutto e andare via da quì.
Di quale film vi sarebbe piaciuto scrivere le musiche?
Ci sarebbe piaciuto scrivere le musiche per “The Lord of the Rings” ma ha fatto un lavoro talmente bello il sig.Howard Shore che sarebbe un peccato cambiarle.
Per quale autore contemporaneo vi piacerebbe lavorare?
In Italia, non ci sarebbe dispiaciuto lavorare alle musiche della Grande Bellezza di Sorrentino: quando una storia è complessa, la sfida è riuscire a trovare un filo conduttore musicale lineare.
Autore "straniero" Pedro Almodovar o anche Krzystof Kieslowsky (autore, tra le altre cose, della trilogia "Film Blu", "Film Bianco" e "Film Rosso") anche se deceduto nel ’96.
16 aprile 2014